text:
KASETE YA MMUSO
KITSISO YA MMUSO
BOTHATI JWA BORUTEGI JWA AFORIKA BORWA
Bothati jwa Borutegi jwa Aforika Borwa
MELAWANA YA BOTHATI JWA BORUTEGI JWA AFORIKA BORWA
MOLAO, 1995
(MOLAO PALO 58 WA 1995)
Bothati jwa Borutegi jwa Aforika Borwa bo, ka fa tlase ga karolo 14 ya Molao
wa Bothati jwa Borutegi jwa Aforika Borwa, Molao, 1995 (Molao Palo 58 wa 1995),
ka kamogelo ya Tona ya Thuto le ka kgolagano le Tona ya Bodiri, bo dirile
melawana mo Mametlelelong.
MAMETLELELO
KGAOLO YA 1: DITSHIAMELO TSA KAKARETSO
- Dithanolo
KGAOLO YA BO 2: MEKGATLHO YA THUTO LE KATISO LE NETEFALETSO YA BOLENG
- Kamogelo
- Mabaka a kamogelo a Mekgatlho ya Thuto le Katiso le Netefaletso ya Boleng.
- Setifikeiti sa kamogelo.
- Katoloso ya kamogelo.
- Phediso ya kamogelo.
- Botokololo ba Mekgatlho ya Thuto le Katiso le Netefaletso ya Boleng.
- Go tswa mo ofising ga ditokololo tsa Mokgatlho wa Thuto le Katiso le
Netefaletso ya Boleng.
- Ditiro tsa Mekgatlho ya Thuto le Katiso le Netefaletso ya Boleng.
KGAOLO YA BO 3: MELAO YA TSAMAISO LE GO TLAMELA DITIRO TSA MEKGATLHO YA
THUTO LE KATISO LE NETEFALETSO YA BOLENG KA MATLOLE
- Ditiro tsa matlole tsa Mekgatlho ya Thuto le Katiso le Netefaletso ya
Boleng.
- Melao ya tsamaiso.
KGAOLO YA BO 4: BATLAMEDI BA THUTO LE KATISO
- Kamogelo ya batlamedi
- Mabaka a kamogelo ya batlamedi
- Setifikeiti sa kamogelo ya batlamedi
- Katoloso ya kamogelo ya batlamedi
- Kamogelo ya nakwana ya batlamedi
- Phediso ya kamogelo ya batlamedi.
KGAOLO YA BO 5: MEKGATLHO YA TEKANYETSO
- Thapo ya mekgatlho ya tekanyetso
- Makwalo a go thapiwa go nna mekgatlho ya tekanyetso
- Ditiro tsa mekgatlho ya tekanyetso
- Go fedisiwa ga go thapiwa ga mekgatlho ya tekanyetso.
KGAOLO YA BO 6: MEKGATLHO YA POROFESENALE LE MEKGATLHO YA
TLHATLHOBO
- Go akaretswa ga mekgatlho ya porofesenale le mekgatlho ya tlhatlhobo mo
tlhomong ya maemo, netefaletso ya boleng le tekanyetso.
KGAOLO YA BO 7: DITSHIAMELO TSELE LE TSELE
- Tsamaiso ya boikuelo
- Setlhogo khutswe
MAMETLELELO
Melao ya tsamaiso ya Mekgatlho ya Thuto le Katiso le Netefaletso ya Boleng.
KGAOLO YA 1:
DITSHIAMELO TSA KAKARETSO
Dithanolo
- Mo melawaneng e lefoko lengwe le lengwe kgotsa lereo le le neilweng bokao mo
Molaong le tla nna le bokao jwa go nna jalo, kwa ntle ga gore diteng di supe
ka mokgwa o mongwe.
"kamogelo" e kaya ka tlwaelo setifikeiti sa motho sa paka e e
rileng, mokgatlho kgotsa setheo se se nang le bokgoni ba go dira tiro e e
rileng mo tsamaisong ya netefaletso ya boleng e e tlhomilweng ke Bothati jwa
Borutegi jwa Aforika Borwa go ya ka molao;
"Molao" o kaya Molao wa 1995 wa Bothati jwa Borutegi jwa Aforika
Borwa (Molao Palo 58 wa 1995);
"Moatlhodisi" ke motho yo a kwadisitsweng ke Mokgatlho o o maleba
wa Thuto le Katiso ya Netefaletso ya Boleng go ya ka mabaka a a tlhometsweng
lebaka le ke Mokgatlho wa Paka ya Maemo go lekanyetsa dipholo tsa maemo kgotsa
borutegi jwa Letlhomeso la Borutegi jwa Bosetšhaba, mme " moatlhodisi wa
kgaolo" o na le bokao jo bo tshwanang;
"kwadiso ya peelomabaka" e kaya kwadiso ya setheo sa poraefete sa
thuto e kgolwane jaaka go tlhalosa Molao wa 1997 wa Thuto e Kgolwane (Palo 101
wa 1997);
"karolo" e kaya go wela mo karolong e e supilweng kgotsa e e
rebotsweng ya mokgatlho, e e umakilweng mo melawaneng e;
"Mokgatlho wa Thuto le Katiso le Netefaletso ya Boleng" o kaya
mokgatlho o o amogetsweng go ya ka karolo 5 (1) (a) (ii) ya Molao, o o rweleng
maikarabelo a go ela tlhoko le go runa dipholo go ya ka maemo a bosetšhaba
kgotsa borutegi, o o reboletsweng ditiro tse di rileng tse di amanang le
kelotlhoko le boruni jwa maemo a bosetšhaba kgotsa borutegi go ya ka karolo 5
(1) (b) (I) ya Molao;
"Lekala" go kaiwa kgaolo e e rileng ya go ithuta e e dirisiwang
jaaka thulaganyo ya Letlhomeso la Borutegi jwa Bosetšhaba;
"tekanyetso" e kaya kgato e e babalelang tshekatsheko ya dipholo
tse di tlhaloswang mo maemong kgotsa borutegi jo bo lolameng, ba nnete le jo
bo ikanyegang mo Letlhomesong la Borutegi jwa Bosetšhaba;
"mokgatlho wa tekanyetso" o kaya mokgatlho o bathati ba o
tlhometseng lebaka le la go lekanyetsa;
"Mokgatlho wa Maemo wa Bosetšhaba" o kaya mokgatlho o o
kwadisitsweng go ya ka karolo 5 (1) (a) (ii) ya Molao, o o rwalang maikarabelo
a go tlhoma maemo a thuto le a katiso kgotsa borutegi, o o reboletsweng ditiro
tse di rileng tse di amanang le kwadiso ya maemo a bosetšhaba kgotsa borutegi
go ya ka karolo (5) (1) (b) (i) ya molao;
"dipholo" go kaiwa kumo ya bofelo ya kgato ya go ithuta;
"tsepakgolo" e kaya tiro kgotsa maikemisetso a lekala a etsweng
tlhoko thata ke mokgatlho;
"mokgatlho wa porofesenale" o kaya mokgatlho wa semolao o o
kwadisitsweng go ya ka molao o o amang mekgatlho ya go nna jalo, kgotsa
mokgatlho wa ithaopo o o dirang ditiro tse molao o di reboletseng mekgatlho ya
go nna jalo, mme o sa kwadisiwa jalo;
"motlamedi" go kaiwa mokgatlho o o tlhagisang mananeo a thuto a a
bakang maemo kgotsa borutegi jwa Letlhomeso la Borutegi jwa Bosetšhaba le go
tsamaisa tshekatsheko ya ona;
"netefaletso ya boleng" ke kgato e e babalelang phitlhelelo ya
bokgoni jo bo tlhokegang;
"thuno ya boleng" ke kgato ya go tlhatlhoba ditshupo tse di
bontshang bokgoni jo bo fitlheletsweng;
"tsamaiso ya botsamaisi jwa boleng" e kaya tshwaraganyo ya
dikgato tse di dirisiwang go babalela gore bokgoni jo bo batlegang bo a
fitlhelelwa;
"maemo a kwadiso" go kaiwa maemo kgotsa borutegi bo bo
kwadisitsweng mo Letlhomesong la Borutegi jwa Bosetšhaba;
"lephata" go kaiwa lephata le le supilweng la loago, kgwebo
kgotsa ditiro tsa thuto tse di dirisiwang go tlhalosa melelwane ya Mokgatlho
wa Thuto le Katiso le Netefaletso ya Boleng; le
"Mokgatlho wa Pako ya Maemo" go kaiwa mokgatlho o o kwadisitsweng
go ya ka dikarolo 5 (1) (a) (ii) tsa molao, o o ikarabelang mo go tlhomeng
maemo a thuto le katiso kgotsa borutegi, o o reboletsweng ditiro tse di rileng
tsa go tlhoma maemo a bosetšhaba kgotsa borutegi go ya ka karolo 5 (1) (b) (i)
ya Molao.
KGAOLO YA BO 2:
MEKGATLHO YA THUTO LE KATISO LE NETEFALETSO YA BOLENG
Kamogelo
- (1) Mekgatlho ya Thuto le Katiso le Netefaletso ya Boleng e tla amogelwa mo
lekaleng lengwe le lengwe ke Bothati ka maikemisetso a go ela tlhoko le thuno
ya dipholo go ya ka maemo a bosetšhaba kgotsa borutegi le go rebolelwa ditiro
tse di rileng tse di amanang le kelotlhoko le thuno ya maemo a bosetšhaba
kgotsa borutegi go ya ka karolo 5 (1) (b) (i) ya Molao.
(2) Mo lephateng le Mokgatlho wa Thuto le Katiso le Netefaletso ya Boleng o
sa amogelwang mo go lona kgotsa fa Mokgatlho wa Thuto le Katiso le Netefaletso
ya Boleng o retelelwa ke go diragatsa maikarabelo a ona, le fa Bothati bo bonang
go tlhokega, Bothati bo tla tsaya ditiro le maikarabelo a ka tlwaelo a newang
Mokgatlho wa go nna jalo wa Katiso le Netefaletso ya Boleng.
(3) Mokgatlho kgotsa setlhopha sa mekgatlho e e batlang kamogelo ya go nna
Mokgatlho wa Thuto le Netefaletso ya Boleng o tla tlhomiwa mo nngweng ya
dikarolo tse di latelang.
- Lephata la loago
- Lephata la ikonomi kgotsa
- Lephata la tsamaisopotlana ya thuto le katiso.
Mabaka a go amogelwa a Mekgatlho ya Thuto le Katiso le Netefaletso ya
Boleng
- (1) Mokgatlho kgotsa ditlhopha tsa mekgatlho tse di emelang lekala le le
ikaeletsweng mo molawaneng 2 (3) le le diragatsang ditlhokego tsa go amogelwa
jaaka Mokgatlho wa Thuto le Katiso le Netefaletso ya Boleng tse di umakilweng mo
molawaneng potlana (2), le ka nne la dira kopo mo Bothating go amogelwa jaaka
Mokgatlho wa Thuto le Katiso le Netefaletso ya Boleng.
(2) Mokgatlho wa go nna jalo o tla supa gore –
- go na le tlhokego ya go tlhongwa ga Mokgatlho wa Thuto le Katiso le
Netefaletso ya Boleng mo karolong e o eletsang go dira mo go yona;
- o na le tsepa kgolo ya ditiro tsa ona tse di nang le netefaletso ya boleng,
tse di ikaegileng ka kamego ya ona le karolo e e supilweng, ya maikaelelo a
lekala leo;
- ga o boeletse ditiro kgotsa karolo ya ditiro tsa Mokgatlho o o leng teng
wa Katiso le Netefaletso ya Boleng kwa ntle ga gore Bothati bo bo bo tsaya
gore poeletso ya go nna jalo kgotsa bontlhabongwe jwa yona bo a tlhokega;
- o na le bokgoni jwa go dira ditiro tse o di fiwang ke Bothati;
- o na le metswedi e e lekaneng go kgona go dira mo nakong ya kamogelo;
- o na le tsamaiso ya botsaimaisi ya boemo e e akaretsang mme e sa ame fela
-
- Maikemisetso a boleng jwa botsamaisi a a tlhalosang boleng bo bo eletswang
go fitlhelelwa ke Mokgatlho wa Thuto le Katiso le Netefaletso ya Boleng.
- Tsamaiso ya boleng jwa botsamaisi jo bo kgontshang Mokgatlho wa Thuto le
Katiso le Netefaletso ya Boleng go tsweletsa maikemisetso a a tlhalositsweng
a boleng ba botsamaisi.
- Go sekaseka mekgwa e e babalelang gore maikemisetso a boleng a botsamaisi
le tsamaiso, a a tlhalositsweng a a diragatswa, le go tswelelapele go dira.
- tiro ya kwa ntle ya netefaletso ya boleng e a farologana le go ikaega ka
ditiro tsa tlamelo ya thuto le katiso;
- mo ntlheng ya tiro ya netefaletso ya boleng, e na le moemedi wa
motsayakarolo wa bosetšhaba mo lekaleng la go tsaya ditshwetso, o boemedi jwa
gagwe bo tla babalelang maikarabelo a setšhaba le tlhokego ya bofitlha; mme
- ditiro tsa yona di tla tsweletsa maikemisetso a Letlhomeso la Borutegi
jwa Bosetšhaba.
(3) Mokgatlho o o batlang go amogelwa e le Mokgatlho wa Thuto le Netefaletso
ya Boleng o tshwanetse wa amogela ka go kwala –
- tshiamelo ya Bothati ya go tlhatlhoba nako nngwe le nngwe ditiro tsa
Mokgatlho wa Thuto le Katiso le Netefaletso ya Boleng le go sekaseka
maikemisetso a boleng jwa ona jwa botsamaisi le tsamaiso;
- tshiamelo ya Bothati go tlhagisa kaelo mo mabakeng a a amanang le
Mokgatlho wa Thuto le Katiso le Netefaletso ya Boleng; le
- gore ditokololo tsa Mokgatlho wa Thuto le Katiso le Netefaletso ya Boleng
di nne le tshiamelo ya go golagana le Bothati ka tlhamalalo mo mererong e e
amang go dira ga Mokgatlho wa Thuto le Katiso le Netefaletso ya Boleng: Fa e
le gore dikgato tse di isegang tsa go rarabolola merero ya go nna jalo di
tserwe mo lekaleng ke Mokgatlho wa Thuto le Katiso le Netefaletso ya Boleng.
Setifikeiti sa kamogelo
- (1) Mokgatlho mongwe le mongwe wa Thuto le Katiso le Netefaletso ya Boleng
o tla newa ke bathati setefikeiti sa kamogelo mo nakong ya fa o amogelwa.
(2) Setifikeiti sa kamogelo se tla supa maemo a a rileng kgotsa borutegi jo
bo reboletsweng kamogelo: Fa e le gore maemo a go nna jalo kgotsa borutegi a tla
lebagana le tsepa kgolo ya Mokgatlho wa Thuto le Katiso le Netefaletso ya Boleng
kwa ntle ga gore katoloso ya kamogelo e rebotswe go ya ka molawana 5.
(3) Mokgatlho mongwe le mongwe o o amogetsweng wa Thuto le Katiso le
Netefaletso ya Boleng, o tla tlhagisa pegelo mo bothating mo kgweding ya ntlha
ya ngwaga wa boraro wa kamogelo ya ona le morago ga dingwaga dingwe le dingwe di
le tharo morago ga moo, e e tlhalosang gore ke eng kamogelo ya go nna jalo e
tshwanetse ya tswelelapele le go supa dipholo tse di fitlheletsweng ke Mokgatlho
wa Thuto le Katiso le Netefaletso ya Boleng mo dingwageng tse pedi tse di
fetileng.
Katoloso ya kamogelo.
- (1) Mokgatlho wa Thuto le Katiso le Netefaletso ya Boleng o o batlang gore
katoloso ya kamogelo ya ona e akaretse maemo kgotsa borutegi jo bo sa tsewang
tsia ke Bothati gore bo nne mo tsepeng kgolo ya ona, o tla tlhagisa kopo e e
amanang le seo mo Bothating go supa kgono ya ona ya go diragatsa mabaka a
kamogelo ya go nna jalo go ya ka molawana 3 (1) le (2)
(2) Fa tetla ya katoloso e sena e newa setifikeiti sa kamogelo se tla tiisiwa
ka tshwanelo.
Phediso ya kamogelo.
- Kamogelo ya Mokgatlho wa Thuto le Katiso le Netefaletso ya Boleng e ka nne
ya gogelwa morago go ya ka maikutlo a Bothati, fa o retelelwa ke go dira ditiro
tsa ona ka tshwanelo.
Botokololo ba Mekgatlho ya Thuto le Katiso le Netefaletso ya Boleng.
- Ditokololo tsa Mokgatlho wa Thuto le Katiso le Netefaletso ya Boleng e tla
nna ditokololo tsa mokgatlho kgotsa ditlhopha tsa mekgatlho tse di amogetsweng
jaaka Mokgatlho wa Thuto le Katiso le Netefaletso ya Boleng tse di thapilweng mo
mokgatlhong oo ke mokgatlho kgotsa setlhopha sa mekgatlho e e diragatsang
ditlhokego tsa molawana 3 (2).
Go tswa mo ofising ga ditokololo tsa Mokgatlho wa Thuto le Katiso le
Netefaletso ya Boleng.
- Modulasetulo kgotsa tokololo nngwe le nngwe ya Mokgatlho wa Thuto le Katiso
le Netefaletso ya Boleng o o umakilweng mo Molaong wa 7 o tla tlogela go
thapiwa ga gagwe fa –
- dithoto tsa gagwe di jewa kgotsa a tsenela tumalelano ya tharabololo le
banei molato ba gagwe;
- a tshwarwa jaaka motho yo a sa itekanelang mo tlhaloganyong go ya ka molao
mongwe le mongwe;
- go sa nneng teng mo dikopanong tse di latelaneng di le tharo tsa Mokgatlho
wa Thuto le Katiso le Netefaletso ya Boleng kwa ntle ga go nna mo malatsing
a boikhutso;
- ka go leboga tiro ka go kwalela Mokgatlho wa Thuto le Katiso le
Netefaletso ya Boleng;
- mo pakeng ya gagwe ya ofisi o bonwa molato wa tlolo molao le go atlholelwa
go nna kwa kgolegelong kwa ntle ga go newa faene; kgotsa
- go ya ka maikutlo a Mokgatlho wa Thuto le Katiso le Netefaletso ya Boleng
o retelelwa ke tsweletsa maikarabelo a gagwe.
Ditiro tsa Mekgatlho ya Thuto le Katiso le Netefaletso ya Boleng
- (1) Mokgatlho wa Thuto le Katiso le Netefaletso ya Boleng o tla -
- amogela batlamedi ba karolo ba maemo a a rileng kgotsa borutegi jo bo
kwadisitsweng mo Letlhomesong la Borutegi jwa Bosetšhaba;
- tsweletsa boleng magareng ga batlamedi ba karolo
- ela tlhoko ditlamelo tsa batlamedi ba karolo
- sekaseka le go kgonagatsha tekanyetso magareng ga batlamedi;
- kwadisa baatlhodisi ba karolo ba maemo a kwadiso a a rileng kgotsa
borutegi go ya ka mabaka a a tlhometsweng lebaka le;
- rwala maikarabelo a go abela baithuti ba karolo disetifikeiti;
- dirisana le mokgatlho kgotsa mekgatlho e e maleba e e tlhomilweng go
kgabaganya Mekgatlho ya Thuto le Katiso le Netefaletso ya Boleng go
akaretswa go lekanyetsa netefaletso ya boleng mo maemong a a rileng kgotsa
borutegi bo go amogelwang mo go jona Mekgatlho e mentsi ya Thuto le Katiso
le Netefaletso ya Boleng;
- atlanegisa maemo a mantshwa kgotsa borutegi mo Mekgatlhong ya Maemo ya
Bosetšhaba go sekasekiwa, kgotsa paakanyo ya maemo a a leng teng kgotsa
borutegi mo Mekgatlhong ya Bosetšhaba ya Maemo go sekasekiwa;
- go tshegetsa motheo wa dintlha o o amogelwang ke Bothati;
- go isa dipegelo kwa Bothating go ya ka ditlhokego tsa Bothati; le
- go dira ditiro tse dingwe tse di ka rebolwang nako le nako ke Bothati.
(2) Mo go diragatseng ditiro tsa ona Mokgatlho wa Thuto le Katiso le
Netefaletso ya Boleng –
- o tla diragatsa melawana 2 go fitlha 12 ya Mekgatlho ya Maemo ya Bosetšhaba
(R452 wa Mopitlwe 1998, Kasete ya Mmuso Palo 18787);
- o ka nne wa fitisetsa ditiro tse di tlhaotsweng tse di tlhagelelang mo
molawaneng potlana (1) go motlamedi wa kgaolo kgotsa mokgatlho o mongwe ka
tumelelo ya pele ya Bothati, mme o ka se fetisetse maikarabelo a ona go
Bothati;
- fa o tlhomilwe ka fa tlase ga Molao o mongwe wa Palamente go laola
tsamaiso e le nngwe e e tshwaraganeng ya batlamedi ba borutegi jo bontsi, o
tla rebola ditiro tsa balekanyetsi ba ba kwadisitsweng ba karolo, ba ba
akanngwang mo molaong potlana (1) (e) go batlamedi ba tsona, fa tsamaiso ya
bona ya botsamaisi jwa boleng, e akaretsa go ela tlhoko tiro e, mme Bothati
jwa Borutegi jwa Aforika Borwa bo tla itsisiwe.
KGAOLO YA BO 3:
MELAO YA TSAMAISO LE GO TLAMELA DITIRO TSA MEKGATLHO YA THUTO
LE KATISO LE NETEFALETSO YA BOLENG KA MATLOLE
Ditiro tsa matlole tsa Mekgatlho ya Thuto le Katiso le
Netefaletso ya Boleng
- (1) Mokgatlho wa Thuto le Katiso le Netefaletso ya Boleng o o batlang go
fitlhelela tumalelano le Bothati mo mabakeng a a tshwanetseng a tlhagisiwa mo
maatleng a a neetsweng Mokgatlho wa Thuto le Katiso ya Netefaletso ya Boleng, o
tshwanetse wa tlhagisa leano la kgwebo le le supang maikemisetso a a tla
fitlhelelwang mo pakeng e e sekasekiwang e ka tlwaelo e tla nnang mo dingwageng
di le tharo, e e tla akaretsang tekanyetso ya matlotlo.
(2) Leano la kgwebo le le ikaeletsweng mo molawaneng potlana (1) le tla supa
dikgwetlho tse di tshikintsweng le tshwaelo ya ditshikinyo tsa go nna jalo mo
phitlhelelong ya maikemisetso a Letlhomeso la Borutegi jwa Bosetšhaba, go
lebilwe thata go kgonagatsa phitlhelelo le kgatelopele mo thutong, katisong le
ditsela tsa thutego.
Melao ya tsamaiso
- Mokgatlho mongwe le mongwe wa Thuto le Katiso le Netefaletso ya Boleng o
tla laolwa ke melao ya ona ya tsamaiso e e tla tshegetsang Dikaelo tse di leng
teng mo mametlelelong ya Melao e.
KGAOLO YA BO 4:
BATLAMEDI BA THUTO LE KATISO
Kamogelo ya batlamedi
- Mokgatlho wa Thuto le Katiso le Netefaletso ya Boleng o ka nne wa amogela
mo kopong mokgatlho wa tlamelo o o diragatsang mabaka a a tlhagisitsweng mo
molawaneng 13.
Mabaka a kamogelo ya go nna batlamedi
- Mokgatlho wa Thuto le Katiso le Netefaletso ya Boleng, o ka nne wa
amogela mokgatlho go nna motlamedi o maikaelelo magolo a ona a tsamaelanang le
maikaelelo magolo a motlamedi:
Fa e le gore mokgatlho o o batlang kamogelo o –
- kwadisitswe jaaka motlamedi go ya ka molawana o o maleba mo nakong ya kopo
ya kamogelo.
- o na le tsamaiso ya botsamaisi jwa boleng e e akaretsang mme e sa ame fela
-
- maikemisetso a botsamaisi jwa boleng a a tlhalosang se motlamedi a
eletsang go se fitlhelela;
- tsamaiso ya botsamaisi jwa boleng e e kgontshang motlamedi go tsweletsa
maikemisetso a yona a botsamaisi jwa boleng kgotsa;
- go sekaseka ditsela tse di babalelang gore maikemisetso a botsamaisi
jwa boleng le ditsamaiso tse di tlhalositsweng di a diragatswa le go
tswelelapele go dira.
- o kgona go tsweletsa, go tlamela le go sekaseka mananeo a ithuto a a
bakang maemo a a rileng a a kwadisitsweng kgotsa borutegi;
- o na le -
- metswedi e e tlhokegang ya matlotlo, tsamaiso le popego;
- maikemisetso le ditlwaelo tsa go tlhopha badirammogo, tshekatsheko le
tlhabololo;
- maikemisetso le ditlwaelo tsa go amogela baithuti, kaelo le tsamaiso ya
tshegetso;
- maikemisetso le ditlwaelo tsa botsamaisi tsa mabaka a a kwa thoko le a mo
tirong;
- maikemisetso le ditlwaelo tsa botsamaisi jwa dithoto;
- tsamaiso e e tlhokegang ya dipegelo; le
- kgono ya go fitlhelela dipholo tse di eletswang, ka go dirisa metswedi e e
leng teng le tsamaiso e e amogelwang ke Mokgatlho wa Thuto le Katiso le
Netefaletso ya Boleng gore go tsweletswe, go tlhagisiwe le gore go
sekasekiwe mananeo a ithuto a a bakang maemo a a rileng a kwadiso kgotsa
borutegi jo bo tlhagisitsweng mo temeng (c); mme
- ga o ise o amogelwe kgotsa go dira kopo ya kamogelo mo Mokgatlhong o
mongwe wa Thuto le Katiso le Netefaletso ya Boleng o o tlhagisitsweng mo
molawaneng 2.
Setifikeiti sa kamogelo ya go nna batlamedi
- (1) Motlamedi mongwe le mongwe e tla re mo nakong ya kamogelo a fiwe
setifikeiti sa kamogelo ke Mokgatlho o o amegang wa Thuto le Katiso le
Netefaletso ya Boleng, mme setifikeiti seo se tla tiisiwa ke Bothati mme se tla
supa gore -
- ke motlamedi wa karolo wa Mokgatlho o o maleba wa Thuto le Katiso le
Netefaletso ya Boleng;
- maemo kgotsa borutegi jo bo filweng kamogelo.
(2) Motlamedi mongwe le mongwe yo a amogetsweng, e tla re mo kgweding ya
ntlha ya ngwaga wa botlhano wa kamogelo le dingwaga dingwe le dingwe di le
tlhano morago ga moo, a tlhagise pegelo kwa Mokgatlhong o o maleba wa Thuto le
Katiso le Netefaletso ya Boleng, e e supang mabaka a gore ke eng kamogelo ya go
nna jalo e tshwanetse ya tsweletswa le go supa kgono ya ona ya go diragatsa
mabaka a katoloso ya go nna jalo ya kamogelo.
Katoloso ya kamogelo ya batlamedi
- (1) Motlamedi yo o amogetsweng yo o batlang gore katoloso ya kamogelo ya
gagwe e akaretse maemo kgotsa borutegi jo bo sa amogelweng ke Mokgatlho wa Thuto
le Katiso le Netefaletso ya Boleng, o tla dira kopo ya go nna jalo mo
Mokgatlhong wa Thuto le Katiso le Netefaletso ya Boleng, ka go supa kgono ya
gagwe ya go diragatsa ditlhokego tsa katoloso ya kamogelo ya go nna jalo.
(2) Mokgatlho wa Thuto le Katiso le Netefaletso ya Boleng o motlamedi wa go
nna jalo a kwadisitsweng le ona ka tirisano le Bothati o tla dira thulaganyo ya
katoloso ya kamogelo ya go nna jalo jaaka go tlhokega ka kgolagano le Mokgatlho
wa Thuto le Katiso le Netefaletso ya Boleng ka go leba maemo kgotsa borutegi jo
bo diretsweng kopo: Fa e le gore -
- mabaka a kamogelo ya go nna jalo a a tlhagisitsweng mo molawaneng 13 (1)
a diragatswa;
- baatlhodisi ba ba kwadisitsweng le Mokgatlho wa Thuto le Katiso le
Netefaletso ya Boleng ba ba amogetseng motlamedi ba dira tlhatlhobo ya maemo a
kwadiso kgotsa borutegi jo bo batlelwang katoloso; kgotsa
- baatlhodisi ba ba kwadisitsweng le Mokgatlho wa Thuto le Katiso le
Netefaletso ya Boleng ba sekaseka maemo le borutegi jo bo diretsweng kopo.
(3) Bothati ka kgolagano le Mokgatlho wa Thuto le Katiso le Netefaletso ya
Boleng o o tlhagelelang mo molawaneng potlana (2) bo tla babalela gore mabaka a
kamogelo a a tlhagelelang mo molawaneng 13 a maemo a a rileng kgotsa borutegi a
diragatswa.
(4) Mokgatlho wa Thuto le Katiso le Netefaletso ya Boleng o motlamedi a
dirang kopo ya katoloso mo go ona o tla tswelelapele go nna motlamedi wa gagwe
morago ga go rebolwa ga katoloso ya kamogelo.
(5) Fa go sena go rebolwa katoloso, setifikeiti sa kamogelo se tla tiisiwa
jaaka go tlhagisiwa mo molawaneng 14 (1) (b).
Kamogelo ya nakwana ya batlamedi
- (1) Fa Mokgatlho wa Thuto le Katiso le Netefaletso ya Boleng o kopo ya
kamogelo e diriwang mo go ona, o akanya gore motlamedi yo a kwadisitsweng kgotsa
motlamedi yo a batlang kwadiso ya peelomabaka ga a diragatse ditlhokego tsotlhe
tsa kamogelo, Mokgatlho wa go nna jalo wa Thuto le Katiso le Netefaletso ya
Boleng, o ka nne wa naya motlamedi wa go nna jalo kamogelo ya nakwana ya paka e
go dumalelwaneng ka yona e e sa feteng dingwaga di le pedi, mme mo nakong eo o
tla tsenela lenaneo la tlhabololo le go dumalanweng ka lona le Mokgatlho wa
Thuto le Katiso le Netefaletso ya Boleng, go mo kgontsha go diragatsa mabaka a a
tlhokegang a kamogelo: Fa e le gore go ya ka Mokgatlho wa Thuto le Katiso le
Netefaletso ya Boleng dikgatlhegelo tsa baithuti di a sireletswa mo nakong ya
tiragatso ya lenaneo la tlhabololo.
(2) E tla re mo nakong ya kamogelo ya nakwana motlamedi mongwe le mongwe a
fiwe setifikeiti sa kamogelo ya nakwana ke Mokgatlho wa Thuto le Katiso le
Netefaletso ya Boleng o o maleba mme setifikeiti seo se tla tiisiwa ke
Bothati, mme se tla supa –
- motlamedi wa karolo o a amogetsweng ke Mokgatlho o o maleba wa Thuto le
Katiso le Netefaletso ya Boleng;
- maemo kgotsa borutegi jo bo rebolelwang kamogelo ya nakwana;
- Matlha a kamogelo ya nakwana ya go nna jalo e tla simololang ka ona le go
khutla.
Phediso ya kamogelo ya batlamedi
- (1) Kamogelo ya motlamedi e ka gogelwa morago fa e le gore o retelelwa ke
go dira ditiro tsa gagwe ka tshwanelo go ya ka maikutlo a Mokgatlho wa Thuto le
Katiso le Netefaletso ya Boleng a a tiisitsweng ke Bothati.
(2) Motlamedi a ka kopa gore kamogelo ya gagwe ya mabaka a a rileng kgotsa
borutegi e gogelwe morago.
KGAOLO YA BO 5:
MEKGATLHO YA TEKANYETSO
Go thapiwa ga mekgatlho ya tekanyetso
- Fa Bothati bo bona go tlhokega, bo tla thapa mokgatlho wa tekanyetso: Fa
e le gore -
- o diragatsa mabaka a tlaleletso a Mokgatlho wa Pako ya Maemo o o maleba, o
o atlanegisitsweng ke Mokgatlho wa Maemo wa Bosetšhaba go ya ka molawana 24
(1) wa Melawana ya Mokgatlho wa Maemo wa Bosetšhaba, 1998 (R.452 wa 28
Mopitlwe 1998, Kasete ya Mmuso, Palo 18787) o o amogetsweng ke Bothati.
- o tsweletsa ditiro tsa go lekanyetsa ka mokgwa o o babalelang gore
tshekatsheko ya dipholo tse di tlhaloswang mo maemong kgotsa borutegi di
lolame, di tshwanetse le go ikanyega; mme
- o na le baemedi ba beng ba bosetšhaba mo lekaleng la go tsaya ditshwetso,
bao kemelo ya bona e supang dikgatlhegelo tsa bao ba bonang dipoelo le go
nna le kgatlhegelo ka tlhamalalo mo ditirong tsa mokgatlho wa tekanyetso.
Makwalo a go thapiwa go nna mekgatlho ya tekanyetso
- (1) Bothati bo ka tlhoma mokgatlho wa tekanyetso kgotsa mekgatlho ya
tekanyetso mo pakeng e e rileng le mo maemong kgotsa borutegi jo bo rileng jo bo
bo tsayang bo le botlhokwa go babalela go tsweletswa ga tiro ya tekanyetso.
(2) Bothati bo tla rebolela mokgatlho mongwe le mongwe wa tekanyetso o o
thapetsweng lebaka leo lekwalo la go thapiwa le le tlhalosang letlha le paka
ya go thapiwa le maemo kgotsa borutegi jo bo tlhokegang go lekanyetsa.
Ditiro tsa mekgatlho ya tekanyetso
- Mekgatlho ya tekanyetso e tla –
- tlhomamisa fa ditshwetso tsa tshekatsheko tse di lebaganeng maemo a a
rileng kgotsa borutegi, tse di dirilweng ke o le mongwe kgotsa e le mentsi
ya Mekgatlho ya Thuto le Katiso le Netefaletso ya Boleng di lolame,
tshwanetse le go ikanyega go ya ka dipholo tse di tlhaloswang mo maemong ao
kgotsa borutegi,
- go dira dikatlanegiso kwa Bothating tse di amang -
- ditokafatso tse di tlhokegang mo tirong ya Mokgatlho wa Thuto le Katiso le
Netefaletso ya Boleng;
- kamogelo ya Mokgatlho wa Thuto le Katiso le Netefaletso ya Boleng;
- diphetolo tsa maemo kgotsa borutegi tse di tshwanetseng tsa tsewa tsia ke
Mekgatlho ya Maemo ya Bosetšhaba; le
- mabaka a a ka rebolwang nako le nako ke Bothati; le
- go dira ditiro tse dingwe tsa tekanyetso tse di ka tlhomamisiwang ke
Bothati nako le nako.
Go fedisiwa ga go thapiwa ga mekgatlho ya tekanyetso
- (1) Go thapiwa ga mokgatlho wa tekanyetso go tla fela mo nakong le mo
letlheng le le kwadilweng mo lekwalong la go thapa kwa ntle ga gore Bothati bo
bo bo supile ka mokgwa o mongwe ka go kwala.
(2) Go thapiwa ga mokgatlho wa tekanyetso go ka khutlisiwa fa e le gore go ya
ka maikutlo a Mokgatlho wa Pako ya Maemo o o amegang kgotsa Mokgatlho wa Bosetšhaba
wa Maemo, le go tiisiwa ke Bothati, o retelelwa ke go dira ditiro tsa ona ka
tshwanelo.
KGAOLO YA BO 6:
MEKGATLHO YA POROFESENALE LE MEKGATLHO YA TLHATLHOBO
Go akaretswa ga mekgatlho ya porofesenale le mekgatlho ya tlhatlhobo mo
tlhomong ya maemo, netefaletso ya boleng le tekanyetso.
- Mekgatlho ya porofesenale le mekgatlho ya tlhatlhobo e ka dira kopo ya
–
- go amogelwa jaaka tokololo ya Mokgatlho wa Pako ya Maemo jaaka go
tlhagisiwa mo molawaneng 20 kgotsa 22 (1) wa Melawana ya Mekgatlho ya Maemo
ya Bosetšhaba, 1998 (R. 452 wa Mopitlwe 1998, Kasete ya Mmuso Palo 18787);
- kamogelo jaaka Mokgatlho wa Thuto le Katiso le Netefaletso ya Boleng jaaka
go tlhagisiwa mo molawaneng 2; le
- go thapiwa jaaka mokgatlho wa tekanyetso jaaka go tlhagisiwa mo molawaneng
18.
KGAOLO YA BO 7:
DITSHIAMELO TSELE LE TSELE
Tsamaiso ya Boikuelo
- (1) Mokgatlho o o eletsang go dira boikuelo kgatlhanong le tshwetso ya
mokgatlho o o tlhagisiwang mo melawaneng 2 le 12 o tla dira tlhagiso ka go
kwalela Bothati ka lebaka leo mmogo le mabaka a boikuelo mo dikgweding di le
tharo tsa go tsewa ga tshwetso ya go nna jalo.
(2) Fa e le gore Bothati bo ka tshegetsa boikuelo kgatlhanong le
tshwetso ya mokgatlho o o tlhagisitsweng mo molawaneng 2 le 12 mokgatlho oo o
tla -
- mametlelela tshwetso ka tshwanelo;
- o tla kwala mametlelelo ya go nna jalo mo dikwalong tsotlhe tse di maleba
tse tshwetso ya tshimologo e neng e kwadilwe mo go tsona;
- o tla dira dimametlelelo tse di tlhokegang mo dikwalong tsotlhe tse di
maleba; le go golola karolo e e boeleditsweng ya dikwalo tsotlhe tse di
maleba.
Setlhogo khutswe
- Melawana e e tla bidiwa Melawana ya Thuto le Katiso le Netefaletso ya
Boleng.
MAMETLELELO
DIKAELO TSA MELAO YA TSAMAISO YA MEKGATLHO YA THUTO LE KATISO LE NETEFALETSO
YA BOLENG
DITHANOLO
- Mo dikaelong tse, kwa ntle ga gore bokao bo supe ka mokgwa mongwe -
"Modulasetulo" o kaya Modulasetulo wa Mokgatlho wa Thuto le Katiso
le Netefaletso ya Boleng;
"Komiti" e kaya komiti ya Thuto le Katiso le Netefaletso ya Boleng.
"Komititsamaiso" e kaya komiti e e tlhomilweng go dira ditiro tse
di rileng tse e di filweng mo boemong jwa Mokgatlho wa Thuto le Katiso le
Netefaletso ya Boleng;
"Tokololo" e kaya tokololo ya Mokgatlho wa Thuto le Katiso le
Netefaletso ya Boleng;
"Tshwetso" e kaya tshwetso ya Mokgatlho wa Thuto le Katiso le
Netefaletso ya Boleng;
"Mokwaledi" ke tokololo ya Mokgatlho wa Thuto le Katiso le
Netefaletso ya Boleng e e tlhometsweng lebaka le.
DITOKOLOLO TSA MOKGATLHO WA THUTO LE KATISO LE NETEFALETSO YA BOLENG
- Mo mabakeng a tiro ya netefaletso ya boleng Mokgatlho wa Thuto le Katiso
le Netefaletso ya Boleng, o tla bopiwa ke Modulasetulo, Motlatsamodulasetulo,
Mokwaledi le ditokololo tse dingwe tse di thapilweng ke Bothati, mme
Modulasetulo o tla tlhophiwa ke ditokololo tsa Mokgatlho wa Thuto le Katiso le
Netefaletso ya Boleng gareng ga ditokololo kgotsa mo metsweding e mengwe.
BATSHWARAMARAPO
- Modulasetulo wa Mokgatlho wa Thuto le Katiso le Netefaletso ya Boleng o
tla tshwaramarapo mo dikopanong tsa Mokgatlho wa Thuto le Katiso le Netefaletso
ya Boleng. Fa Modulasetulo a se teng mo kopanong nngwe le nngwe
Motlatsamodulasetulo o tla tshwaramarapo. Fa ba se teng ka bobedi, ditokololo
tse di leng teng di ka tlhopha modulasetulo gareng ga tsona go dira jaaka
modulasetulo.
DIKOPANO TSA MOKGATLHO WA THUTO LE KATISO LE NETEFALETSO YA BOLENG
- Mokgatlho wa Thuto le Katiso le Netefaletso ya Boleng o tla kopana mo
mafelong a a rileng le dinako tse di rileng nako le nako go ya ka Tshwetso e e
tsewang.
- Dikopano tse di kgethegileng di ka tshwarwa go ya ka Modulasetulo kgotsa ka kopo ya ditokololo tse di seng ka fa tlase ga nngwe tharong mme fa go
le jalo kopano e tla tshwarwa mo nakong le mo lefelong le le
tlhomamisitsweng ke mokwaledi go ya ka bonako jo bo kgonegang morago ga
kamogelo ya kopa ya go nna jalo.
- Morago ga gore Modulasetulo a golagane le Komititsamaiso o tla nna le tshiamelo ya go busetsa morago kopano ya Mokgatlho wa Thuto le Katiso le
Netefaletso ya Boleng fa morero o o mo lenaneong o lebega o sa tlhoke gore go
tshwarwe kopano, mme ditokololo di tshwanetse tsa itsisiwe ka pusetso morago
ya go nna jalo mo bonnyeng jwa beke pele ga letlha le Mokgatlho wa Thuto le
Katiso le Netefaletso ya Boleng o tshwanetseng wa kopana ka lona, le ka
tlamelo ya go ya pele ya gore dikopano ga di a tshwanela go phimolwa kgotsa go
busetswa morago ka ntlha ya ditiragalo tsa maikarabelo kgotsa mabaka a a seng
mo taolong ya Mokgatlho wa Thuto le Katiso le Netefaletso ya Boleng mme go ka
diriwa jalo fa pedi tharong ya ditokololo e dumalelana le lebaka le.
- Mongwe le mongwe yo go nna teng ga gagwe go tlhokegang mo mabakeng a kopano a ka nne a laletswa ke Mokgatlho wa Thuto le Katiso le Netefaletso
ya Boleng go nna teng mo kopanong nngwe le nngwe ya Mokgatlho wa Thuto le Katiso
le Netefaletso ya Boleng.
- Dikwalo tsotlhe tse di romelwang ditokololo di tla tshwaiwa ka mokgwa o o
tshwanetseng go ya ka mohuta le maemo a diteng, mme go a patelesega gore
ditokololo di netefatse gore dikwalo tsa go nna jalo di tsamaisiwa go ya ka go
tshwaiwa ga tsona.
KITSISO YA DIKOPANO
- Kitsiso ya kopano nngwe le nngwe ya Mokgatlho wa Thuto le Katiso le
Netefaletso ya Boleng e e tla akaretsang lenanetema la merero e e tla
tshotlhiwang, le tla fitisetswa ke mokwaledi kwa tokololong nngwe le nngwe le
batho ba bangwe ba ba tlhokegang go e tsenela mo bonnyeng jwa malatsi a le 14
pele ga letsatsi le le rulaganyeditsweng kopano, mme lenanetema leo le tla
romelwa kwa diatereseng tse di kwadisitsweng mo mokwaleding: Mo mabakeng a
dikopano tse di kgethegileng go ka fiwa dikitsiso tsa paka e khutshwane e e ka
swediwang ke Modulasetulo, mme ga ya tshwanela ya nna kwa tlase ga malatsi a le
mararo a tiro.
- Go sa amogelweng ga kitsiso nngwe le nngwe e e rometsweng sentle kwa
atereseng ya tokololo e ka se ame kgotsa ya kgoreletsa ditsamaiso tsa kopano.
REJISETARA YA GO NNA TENG
- Tokololo nngwe le nngwe e e leng teng mo kopanong ya Mokgatlho wa Thuto
le Katiso le Netefaletso ya Boleng e tla saena rejisetara ya go nna teng e e tla
rebolelwang lebaka le.
KHORAMO
- Halofo ya ditokololo, go sa akaretswe Modulasetulo, di tla bopa khoramo
mo dikopanong tsotlhe tsa tlwaelo tsa Mokgatlho wa Thuto le Katiso le
Netefaletso ya Boleng. Mo dikopanong tse di kgethegileng nngwe tharong ya
ditokololo tsa Mokgatlho wa Thuto le Katiso le Netefaletso ya Boleng, go sa
akaretswe Modulasetulo di tla bopa khoramo.
- Fa palo ya ditokololo tse di leng teng mo nakong le lefelo e sa lekane go
bopa khoramo, kopano e tla tswelelapele ka kitso ya gore tshwetso nngwe le nngwe
e e fitlheletsweng e tla tsewa e le tshwetso e e sa felelang mme e tla
fetisetswa go Mokgatlho wa Thuto le Katiso le Netefaletso ya Boleng go
tshotlhiwa go ya pele le gore go diriwe ditshwaelo pele e amogelwa.
DIPEGELO TSA BOBEGAKGANG
- Fa go tlhokegang gore go tlhagisiwe dipegelo tsa bobegakgang tebagano le
mabaka a a amang ditiro le dikopano tsa Mokgatlho wa Thuto le Katiso le
Netefaletso ya Boleng, dipego tsa go nna jalo di tla gololwa ke Modulasetulo wa
Mokgatlho wa Thuto le Katiso le Netefaletso ya Boleng ka tumallano le
Modulasetulo wa Bothati.
METSOTSO
- Metsotso ya kopano nngwe le nngwe e tla rulaganngwa le go tlhagisiwa gore
e netefatswe mo kopanong e e latelang. Mokwaledi o tla romela metsotso go
ditokololo mmogo le kitsiso ya kopano e e latelang.
- Metsotso ga ya tshwanela ya tlhagisa ka botlalo tsamaiso ya kopano, mme e
tla nna tshosobanyo ya kwalo ya tsamaiso, Ditshwetso le dikgato tse di
tlhokegang ka tlamelo ya gore tokololo nngwe le nngwe e na le tshono ya go kopa
gore maikutlo a yona a tlhagisiwe mo metsotsong.
DINGANGISANO TSA MOKGATLHO WA THUTO LE KATISO LE NETEFALETSO YA BOLENG LE
GO BOUTA.
- Mo tsamaisong ya kopano nngwe le nngwe ya Mokgatlho wa Thuto le Katiso le
Netefaletso ya Boleng melao e e tlwaelesegileng ya ngangisano e tla dira.
- Go tsewa ga ditshwetso go tla diriwa ka tumallano ka tlamelo ya gore fa
go sa fitlhelelwe tumallano go ka boutiwa. Fa boutu e tlhokega e tla nna ka go
tsholetsa matsogo kwa ntle ga gore tokololo nngwe e kope baloto, mme go tla
tshwarwa baloto ya sephiri.
- Modulasetulo fa a tshweremarapo a ka se nne le boutu ya go tlhopha, mme o
tla nna le ya makgaolakgang.
- Fa modulasetulo a se teng Modulasetulo wa motshwareledi (e ka nna
Motlatsa Modulasetulo kgotsa yo mongwe) ga a ne a nna le boutu ya makgaolakgang,
mme o tla nna le boutu ya go tlhopha.
- Tokololo ya Mokgatlho wa Thuto le Katiso le Netefaletso ya Boleng e a
patelesega go tlhagisa kgatlhegelo nngwe le nngwe ya tshelete mo morerong o o
tshotlhiwang ke Mokgatlho wa Thuto le Katiso le Netefaletso ya Boleng le go
ithefola gore a intshe mo ngangisanong: Fa e le gore tokololo ya go nna jalo e
letlwa go tswa fa tshwetso ya morero wa go nna jalo e diriwa ke Mokgatlho wa
Thuto le Katiso le Netefaletso ya Boleng.
- Go ya ka tshiamelo ya melao e, tshwetso ya bontsi jwa ditokololo tse di
leng teng mo kopanong ya Mokgatlho wa Thuto le Katiso le Netefaletso ya Boleng e
tla nna tshwetso ya Mokgatlho wa Thuto le Katiso le Netefaletso ya Boleng.
Maikutlo a bonnye a ka nne a kwadiwa go ya ka kopo ya ditokololo tsa go nna jalo.
- Fa morero mongwe o runya magareng ga dikopano tsa tlwaelo o o tlhokang
tshwetso ya Mokgatlho wa Thuto le Katiso le Netefaletso ya Boleng le o go
yang ka kakanyo ya Modulasetulo o sa tshwanelang go diegisiwa go fitlha mo
kopanong e e latelang ya tlwaelo ya Mokgatlho wa Thuto le Katiso le
Netefaletso ya Boleng, Modulasetulo a ka naya Mokwaledi tetla ya go baakanya
le go romela ka poso e e kwadisitsweng kgotsa batsamaisi ba dithoto, kitsiso
kwa tokololong nngwe le nngwe, e e tlhagisang morero o o lebilweng le go
batla boutu ya poso, e tshwetso e ka diriwang ka yona. Kitsiso e tla
tlhagisa paka e boutu ya poso e ka diriwang ka yona, mme e ka se nne kwa
tlase ga malatsi a le lesome go tswa mo letlheng la thomelo ya kitsiso.
Tshwetso ya bontsi jwa Mokgatlho wa Thuto le Katiso le Netefaletso ya Boleng
e tla tsewa e le tshwetso ya Mokgatlho wa Thuto le Katiso le Netefaletso ya
Boleng. Dipholo tsa balote nngwe le nngwe di tla begiwa mo kopanong e e
latelang ya Mokgatlho wa Thuto le Katiso le Netefaletso ya Boleng.
TLHOMO YA KOMITITSAMAISO
- Komititsamaiso e tla bopiwa fela ke ditokololo le go tlhomiwa ke tsona. E
tla diriwa ke Modulasetulo le palo ya ditokololo tse dingwe tse di
tlhomamisitsweng le go supiwa ke Mokgatlho wa Thuto le Katiso le Netefaletso ya
Boleng: Fa e le gore:
- Komititsamaiso ya go nna jalo, go ya ka dikaelo tsa Mokgatlho wa Thuto le
Netefaletso ya Boleng, e dira ditiro tsa Mokgatlho wa Thuto le Katiso le
Netefaletso ya Boleng gareng ga dikopano: Fa e le gore ditshwetso tsotlhe
tse di amang merero ya motheo e tla nna se se botlhokwa sa Mekgatlho ya
Thuto le Katiso le Netefaletso ya Boleng;
- Modulasetulo, kgotsa fa Modulasetulo a se teng, Modulasetulo yo a
tshwareletseng yo a tlhophilweng ke ditokololo o tla tshwarwamarapo mo
dikopanong tsotlhe tsa Komititsamaiso;
- Modulasetulo o tla bega ditiro tsa Komititsamaiso mo kopanong nngwe le
nngwe ya tlwaelo ya Mokgatlho wa Thuto le Katiso le Netefaletso ya Boleng;
mme
- Khoramo ya Komititsamaiso e tla bopiwa ke Modulasetulo mmogo le halofo ya
ditokololo tsa komiti.
TIRO YA MOKWALEDI
- Mokwaledi o tla dira tiro ya bokwaledi e e botlhokwa mo go kgontsheng
Mokgatlho wa Thuto le Katiso le Netefaletso ya Boleng go dira ditiro tsa ona,
mme o tla dira, go ya ka dikaelo tsa Modulasetulo wa Mokgatlho waThuto le Katiso
le Netefaletso ya Boleng.
- Seabe sa mokwaledi ke go thusa Mokgatlho wa Thuto le Katiso le
Netefaletso ya Boleng ka -
- go tlhagisa tiro ya bokwaledi
- go gakolola mo mererong ya tsamaiso
- tirelo e e tshwanetseng ya tsamaiso
- go thusa mo go tsamaiseng diporojeke; le
- go dira ditiro tse dingwe tse di ka nneng tsa tlhokwa nako le nako ke
Mokgatlho wa Thuto le Katiso le Netefaletso ya Boleng.
MAMETLELELO YA MELAO
- Melao e, e ka nne ya tlaleletswa kgotsa ya mametlelwa mo kopanong nngwe le
nngwe ya Mokgatlho wa Thuto le Katiso le Netefaletso ya Boleng go ya ka Bothati,
ka bontsi jwa ditokololo tse di leng teng fa e le gore mametlelelo ya go nna
jalo e dira ntlha e e rileng ya lenanetema, e lekwalo la yona le filweng
ditokololo le lenanetema, mme ditokololo tse di seng kwa tlase ga halofo di le
teng mo kopanong.
POELETSO YA DITSHWETSO TSA MOKGATLHO WA THUTO LE NETEFALETSO YA BOLENG
- Tshwetso nngwe le nngwe e e tserweng mo kopanong ya Mokgatlho wa Thuto le
Katiso le Netefaletso ya Boleng e tshwanetse ya newa palo e e kgethegileng ya
tshwetso ya Mokgatlho wa Thuto le Katiso le Netefaletso ya Boleng le go bonwa
jaaka tshwetso ya Mokgatlho wa Thuto le Katiso le Netefaletso ya Boleng.
Tokololo e e eletsang gore tshwetso e boeletswe e tla tshwanela go itsise
mokwaledi ka lekwalo la kitsiso ya tlhokego ya go nna jalo ka mabaka a a
tletseng, mo bonnyeng jwa malatsi a le 14 pele ga kopano ya Mokgatlho wa Thuto
le Katiso le Netefaletso ya Boleng. Fa e le gore Mokgatlho wa Thuto le Katiso le
Netefaletso ya Boleng o mametlelela tshwetso, mametlelelo ya go nna jalo e tla
kwalwa mo metsotsong ya kopano, mme go tla diriwa dimametlelelo tse di
tlhokegang, morago ga moo go tla gololwa karolo e e boeleditsweng ya lokwalo.
Print friendly version


c: text/html

text:
Science Center ya Mothibistard e ne e tseile karolo mo beking ya Science
Baithuti ba ba dirang sa Science le Maths, Mo malatsing a retshelang mo goona bana ba bontsha bo kgoni jwa bone, Modilong tse dintsi lefatshe ka bophara mo sedikeng sa John Taolo Gaetsewe kwa Mothibistard e leng lefelo kgolo la science le math.Gone go diragala dikgakgamatso e le tota baithuti go tswa Dikolong tse tse di farologanyeng lebakalegolo la gore ba tlee! Ke gotlhotlheletsa baithuti, Ka dirutwatsa science le maths jaaka dilebotlhokwa thata segolo mo porofenseng ya Kapa Bokoni. Go nne e dikwadikilwe ke meepo, Baithuti ba tshwanetse go tsepamisa maikutlo a bone thata modirutweng tsa Science le Maths gonne e le tsone tota botshelo molefatshing le re tshelang mogolona, le gorefa fa baithuti ba kaithuta tota dirutwatse! Ke bona ba kamoso ba tlile go tswara naga ya rona kwa pele. Moeng wa tlotlo o ne a setse a iponaditse ka kwa teng yo e leng “Provincial manager of math centre” e leng Lotterine Jan. O latlhetse a le mabedi nyana fela a re banale ditorotse dikgolo e le tota, ka baithuti ba ba ithutang dirutwa tsa science le math, molaetsa mogolo gotswa kogo Grany Moatshe yo e leng'' Mothibistad Science centre manager''.
Se ke sejanaga sa baithuti ba sekolo sa Baitiredi bane ba sedidi mo beking ye e betsweng kwa thoko gonna ya séance.
- Log in to post comments

robotstxt: allowed

filter: keep


text:
Botsalano jwa lefatshe la Botswana le Russia
Template:Infobox Bilateral relations
Botsalano jwa lefatshe la Botswana le Russia (Template:Lang-ru) bo simolotse ka kgwedi ya Mopitlwe a tlhola borataro ngwaga wa 1970 fa lefatshe la Botswana gape le fa bokopano jwa Soviet bo simolodisa botsalanano.
Botsalano jwa gompieno magareng ga mafatshe a mabedi bo tlhalosia e le jo bo tsamaalanang gape e le jwa sennela ruri.
Go ya ka tona wa tsa merero ya mafatshe a sele a re , Russia ke nngwe ya mafatshe a ntlh go simolodisa botsalano jo bo tsepameng le lefatshe la Botswana. [1]
Contents
Botsalano jwa lefatshe la Botswana - Soviet[baakanya | edit source]
Botswana le bokopano jwa Soviet bo simolotse botsalano jwa bone ka kgwedi ya Mopitlwe a tlhola borataro ngwaga wa 1970, gape le ditiro tsa Soviet di ne di direlwa kwa diofising tsa boemidi jwa Soviet kwa Lusaka, Zambia.[2][3] Le fa mediro ya bone e amana thata le ngwao ya sekgowa lefatshe la, Botswana le ne la tsaya karolomo metshamekong ya 1980 Summer Olympics, se se le diri go nna lefatshe la ntlha go tsaya karolo mo metshamekong ya mafatshefatshe kwa Moscow. Gape ka Ferikgong a tlhola lesome le bone ngwaga wa, 1977, mo pitsong ya go tlhaselwa ya Botswana ke Southern Rhodesia,Soviet Union e ne ya kopana le lekgotla la tshireleltso molao la United Nations Security Council go kgala ditlhaselo tseo.
Botsalano jwa mafatshe ka bobedi[baakanya | edit source]
Thekiso le itsholelo magareng ga mafatshe a mabedi ebong Russia le Botswana di kanetsew mo tumalanong ya molao motheo wa Trade Agreement wa ngwaga wa 1987 gape le ya Agreement on Economic and Technical Cooperation of ngawaga wa 1988. Puso ya Russian Federation gape le puso ya lefatshe la Botswana di dirile tshupo ya monwana ya tumalana mo ngwaong , boranyane jo bo kwa godimo le dithuto ka kgwedi ya Lwetse ngwaga wa 1999. Lefatshe la Russia le Botswana a sa tswa go nna le ditlamorago tse di nametsang tsa botsalano mo mafelong a le mantsi,bogolo jang mo go tlhabololeng matshelo a batho. Gape lefatshe la Russia le ntse le fa baithuti ba Botswana tshono ya go ithuta kwa lefatsheng la bone bogolo jang mo dithutong tsa botsogo tse mo bogompieng di thobaetsang lefatshe fela thata. Botswana gape ke ngwe ya mafatshe a banni ba lefatshe la Russian ba sa tlhokeng go dira diteseletso tsa Visa. [4] Russia e nale diofisi tsa kemidi mo Gaborone, fa Botswana a nale tsa gagwe di ofisi mo Russia kwa Stockholm (Sweden) gape le borongwa gare ga mafatse a mabedi kwa Moscow.
O ka tsibogela[baakanya | edit source]
Dipadi tse dingwe.[baakanya | edit source]
- ↑ We Must Exploit Russia's Potential
- ↑ "XapakTepиcTиka пoлиTичeckoй cиTyaции B БoTcBaHe". School of International Business, Omsk State University. http://catalog.fmb.ru/botswana4.shtml. Retrieved 2009-05-19.
- ↑ Template:Cite journal
- ↑ Botsalano jwa Botswana le Russia
Dikgoge tsa kwa ntle[baakanya | edit source]
Template:Foreign relations of Botswana Template:Foreign relations of Russia


text:
A lo Bakeresete?
Ee. Re Bakeresete ka mabaka a a latelang:
Re leka ka bojotlhe go latela dithuto le boitshwaro jwa ga Jesu Keresete.—1 Petere 2:21.
Re dumela gore Jesu ke ene a ka re thusang go bona poloko, gore “
ga go na leina le lengwe kafa tlase ga legodimo le batho ba le neilweng le re tshwanetseng go bolokwa ka lone.”—Ditiro 4:12.
Fa motho a nna mongwe wa Basupi ba ga Jehofa o kolobediwa mo leineng la ga Jesu.—Mathaio 28:18, 19.
Fa re rapela re rapela ka leina la ga Jesu.—Johane 15:16.
Re dumela gore Jesu ke Tlhogo, kgotsa yo o tlhomilweng go laola batho botlhe.—1 Bakorintha 11:3.
Le fa go ntse jalo, re farologana ka ditsela di le mmalwa le ditlhopha tse dingwe tse di bidiwang tsa Bokeresete. Ka sekai, re dumela gore Baebele e ruta gore Jesu ke Morwa Modimo, e seng gore ke karolo ya Tharonngwe. (Mareko 12:29) Re dumela gore moya wa motho o a swa, gore ga go na lebaka lepe la Dikwalo la go ruta gore Modimo o bogisa batho ka go ba fisa ka bosakhutleng mo diheleng, kgotsa gore ba ba etelelang pele mo ditirong tsa bodumedi ba tshwanetse go newa direto tse di ba tlotlomatsang go feta batho ba bangwe.—Moreri 9:5; Esekiele 18:4; Mathaio 23:8-10.


text:
Dikotsi Tsa Masetlapelo a Tlholego—Ke Eng Fa di Le Dintsi Jaana?
Dikotsi Tsa Masetlapelo a Tlholego—Ke Eng Fe di Le Dintsi Jaana?
GO LEBEGA go buiwa thata ka dikotsi tsa masetlapelo mo dikgannyeng. Batho ba le bantsi go feta le fa e le leng pele, ba welwa ke dikotsi tse di farologaneng tsa masetlapelo. Go ya ka setheo sa Centre for Research on the Epidemiology of Disasters sa kwa Belgium, ka 2010 fela go ne ga nna le dikotsi tsa masetlapelo di le 373 tse di neng tsa bolaya batho ba le 296 000.
Palo ya dikotsi tsa masetlapelo tse di ileng tsa begiwa le yone e oketsegile thata mo masomeng a dingwaga a le mmalwa a a fetileng. Ka sekai, go tloga ka 1975 go ya go 1999, go ne ga begiwa dikotsi tsa masetlapelo tse di kafa tlase thata ga 300 ngwaga le ngwaga. Le fa go ntse jalo, go tloga ka 2000 go ya go 2010, palogare ya dikotsi tsa masetlapelo e ne e batlile e tshwara 400 ka ngwaga. Gongwe o ka tswa o le mongwe wa batho ba ba ipotsang go re, ‘Ke ka ntlha yang fa go na le dikotsi tse dintsi jaana tsa masetlapelo gompieno?’
Le fa gantsi batho ba tsaya dikotsi tse di ntseng jalo tsa masetlapelo e le “ditiro tsa Modimo,” tota seo ga se boammaaruri. Modimo ga se ene a bakang dikotsi tsa masetlapelo tse di amang batho ba le bantsi jaana gompieno. Le fa go ntse jalo, Baebele e ne ya bolelela pele gore go ne go tla nna le ditiragalo tsa masetlapelo mo motlheng wa rona. Ka sekai, re bala mafoko ano a ga Jesu mo go Mathaio 24:7, 8: “Go tla nna le ditlhaelo tsa dijo le dithoromo tsa lefatshe mo mafelong ka go latelana. Dilo tseno tsotlhe ke tshimologo ya ditlhabi tsa tlalelo.” Ke ka ntlha yang fa Jesu a ne a bolelela pele ditiragalo tseno, mme di kaya eng mo go rona?
Fa Morwa Modimo, Jesu, a ne a bua mafoko a a fa godimo, o ne a araba potso eno e a neng a e boditswe: “Sesupo e tla nna eng . . . sa bokhutlo jwa tsamaiso eno ya dilo?” (Mathaio 24:3) O ne a umaka dilo tse di farologaneng tse di neng di tla direga, go akaretsa dikotsi tsa masetlapelo tse di jaaka tse di umakilweng pelenyana. Go tswa foo, o ne a bua mafoko ano a a nang le bokao jwa botlhokwa: “Fa lo bona dilo tseno di diragala, itseng gore bogosi jwa Modimo bo gaufi.” (Luke 21:31) Ka jalo, dikotsi tseo tsa masetlapelo a tlholego di re lemotsha sengwe sa botlhokwa. Di lemotsha gore go tloga go direga diphetogo tse dikgolo mo bogautshwaneng.
Dilo Tse di Bakang Dikotsi Tsa Masetlapelo
Batho ba le bantsi ba sa ntse ba ipotsa go re, Fa e le gore Modimo ga se ene a bakang dikotsi tsa masetlapelo, di bakwa ke mang kgotsa ke eng? Re ka kgona go tlhaloganya karabo fa fela re lemoga boammaaruri jono jo bo botlhokwa jo bo umakwang mo Baebeleng: “Lefatshe lotlhe le namaletse mo maatleng a yo o boikepo.” (1 Johane 5:19) Temana eno e senola gore Modimo ga se ene a bakang maemo a a ngomolang pelo mo lefatsheng, mme gantsi a bakwa ke mmaba wa gagwe, “yo o boikepo”—yo gape Baebele e mmitsang “Diabolo.”—Tshenolo 12:9, 12.
Mmaba yono wa Modimo o tlhotlhelediwa ke moya wa bopelotshetlha gore a tseye batho ba se na mosola. E re ka lefatshe lotlhe le le mo taolong ya gagwe, o ile a tlhotlheletsa batho gore ba nne le moya oo. Tota e bile, Baebele e bua ka kgang eno fa e bolelela pele gore “mo metlheng ya bofelo” batho e tla nna “baithati, barati ba madi, baipegi, ba ba mabela.” (2 Timotheo 3:1, 2) Ka jalo, ga go gakgamatse go bo Diabolo a dirile gore go nne le tsamaiso ya lefatshe lotlhe e e engwang nokeng ke batho ba ba itshwarang jalo le ba ba dirang ditiro tse dingwe tse di sa amogelweng ke Modimo. O tlhotlheletsa batho gore ba nne pelotshetlha le go nna bogagapa, e leng dilo tse gantsi di ba tsenyang mo kotsing.
Tsamaiso e e bogagapa ya gompieno e rotloetsa dikotsi tsa masetlapelo ka tsela efe? Pego ya lekgotla la Ditšhaba Tse di Kopaneng e e malebana le dikotsi tsa masetlapelo tse di diregang mo lefatsheng lotlhe ya re: “Gantsi batho ba bantsi ba nna mo mafelong a a kotsi a a jaaka a a tshabelelwang ke merwalela. Gape go senngwa ga dikgwa le ditsobotla go dira gore tikologo e se ka ya tlhola e kgona go lebana le maemo a a kotsi. Mo godimo ga tseno tsotlhe, go na le kotsi ya go fetoga ga maemo a bosa le go oketsega ga metsi a lewatle mo go bakwang ke go oketsega ga digase tse di kotsi . . . tse di bakilweng ke ditiro tsa batho.” Le fa gone bontsi jwa “ditiro [tseno] tsa batho” go twe di tokafatsa maemo a tsa ikonomi, tota ke ditiro tsa moya wa bopelotshetlha le bogagapa o o anameng mo lefatsheng.
Ka gone, bontsi jwa baitse jaanong ba lemoga gore ditiro tse batho ba di dirang ba sa akanyetse, di okeditse ditlamorago tse di senyang tsa dikotsi tsa masetlapelo. Boammaaruri ke gore batho ba ema nokeng tsamaiso e Diabolo a e dirisang go oketsa pogo ya batho ka dikotsi tsa masetlapelo.
Ka jalo, re kgona go lemoga gore dikotsi tse dintsi tsa masetlapelo di bakwa ke ditiro tsa batho tsa go se akanyetse. Dikotsi dingwe tsa masetlapelo di ne di ka se senye thata jaana fa di ka bo di diragetse kwa lefelong le sele. Mo dikarolong di le dintsi tsa lefatshe, ditlamorago tsa dikotsi tsa masetlapelo a tlholego di ile tsa gakadiwa ke ditiro tsa boferefere tsa batho ba ba bosula kgotsa ke kgang ya gore bontsi jwa batho ba ile ba patelesega go nna mo mafelong a a kotsi ka ntlha ya go tlhoka tekatekano mo go tsa ikonomi le tsa loago mo go anameng mo lefatsheng gompieno. Gone ke boammaaruri gore batho ba bangwe ba welwa ke dikotsi tsa masetlapelo, e se ka ntlha ya phoso ya motho mongwe yo o rileng kgotsa go itlhokomolosa kotsi mme e le ka gonne “botlhe ba diragalelwa ke motlha le tiragalo e e sa bonelwang pele.”—Moreri 9:11.
Le fa lebaka e ka tswa e le lefe la go bo o wetswe ke kotsi ya masetlapelo a tlholego, o ka lebana le yone jang? Jaanong re tlile go bona gore ke eng se re ka se dirang go fokotsa ditlamorago tse di nnang gone fa go nna le dikotsi tsa masetlapelo.
[Setshwantsho mo go tsebe 5]
Go sukagana ga batho
[Setshwantsho mo go tsebe 5]
Go rengwa ga dikgwa
[Setshwantsho mo go tsebe 5]
Kgotlelo
[Metswedi ya Ditshwantsho mo go tsebe 5]
Left: © Mark Henley/
Middle: © Jeroen Oerlemans/


text:
A lo Iletsa Difilimi, Dibuka Kgotsa Dipina Tse di Rileng?
Nnyaa. Mokgatlho wa rona ga o sekaseke difilimi, dibuka kgotsa dipina tse di rileng go tlhoma molao wa gore ke dife tse maloko a rona a tshwanetseng go di tila. Ka ntlha yang?
Baebele e kgothaletsa mongwe le mongwe go thapisa ‘bokgoni jwa gagwe jwa go lemoga’ go farologanya se se siameng le se se sa siamang.—Bahebera 5:14.
Dikwalo di na le melaometheo ya konokono e Mokeresete a ka e sekasekang fa a tlhopha boitlosobodutu. * Jaaka go ntse mo dikarolong tsotlhe tsa botshelo, mokgele wa rona ke go ‘tlhomamisa se se amogelesegang mo Moreneng.’—Baefeso 5:10.
Baebele e ruta gore ditlhogo tsa malapa di na le taolo e e rileng, ka jalo ba ka nna ba tlhopha gore ba se ka ba letlelela ba malapa a bone gore ba nne le seabe mo mefuteng e e rileng ya boitlosobodutu. (1 Bakorintha 11:3; Baefeso 6:1-4) Le fa go ntse jalo, kwa ntle ga mo lelapeng, ga go na ope yo o nang le tshwanelo ya go iletsa difilimi, dipina kgotsa baopedi ba ba rileng a re ga di amogelesege mo malokong a phuthego.—Bagalatia 6:5.
^ ser. 4 Ka sekai, Baebele e kgala sepe fela se se rotloetsang go dirisana le meya, boitsholo jo bo sa siamang jwa tlhakanelodikobo kgotsa thubakanyo.—Duteronome 18:10-13; Baefeso 5:3; Bakolosa 3:8.


text:
A Jesu ke Modimo Mothatayotlhe?
Karabo ya Baebele
Baganetsi ba ga Jesu ba ne ba mo latofatsa ka gore o itekanya le Modimo. (Johane 5:18; 10:30-33) Le fa go ntse jalo, Jesu ga a ise a ko a re o lekana le Modimo Mothatayotlhe. O ile a re: “
Rara o mogolo bogolo go nna.”—Johane 14:28.
Balatedi ba bogologolo ba ga Jesu ga ba ise ba ko ba mo tseye a lekana le Modimo Mothatayotlhe. Ka sekai, moaposetoloi Paulo o ile a kwala a tlhalosa gore fa Jesu a sena go tsosiwa mo baswing, “
Modimo o ne a mo [Jesu] godisetsa kwa boemong jo bo kwa godimo.” Ga go pelaelo gore Paulo o ne a sa dumele gore Jesu ke Modimo Mothatayotlhe. Fa go ne go le jalo, Modimo o ne a ka godisetsa Jesu jang kwa boemong jo bo kwa godimo?—Bafilipi 2:9.


text:
Phandu Skelemani
Template:Infobox MinisterPhandu Tombola Chaka Skelemani (yo o tshotsweng ka kgwedi ya Ferikgong a tlhola ga tlhona,ka ngwaga wa 1945) ke lepolotiki la Botswana la phuthego e e busang ya Botswana Democratic Party (BDP), yo o direlang gompieno e le tona wa ditogamano le merero ya tsa mafatshe a sele. Ke leloko la palamente kwa kwa khudutlhamageng ya Botswana gape e le leloko la palamente yaPan-African go tsweng mo Botswana; moragonyana e ne e le , mmueledi mogolo wa lefatshe la Botswana go simololeng ka ngwaga wa 1992 go fitlha ka ngwaga wa 2003.
Skelemani o tsholetswe kwa motsaneng wa Mapoka. O nale stlankana sa boemo jo bo kwa godimo mo dithutong tsa molao go tsweng mmadikolong wa Botswana, Lesotho le Swaziland gape a berekele puso dingwaga di ka nna masome a boraro, fa a ne a simolola e le mosekasiki wa molao ka ngwaga wa 1973. Mo atlolosong maemo ya gagwe o ne a nna mosekasiki wa molao yo o motona ka ngwaga wa 1975, yo o eteletseng molao pele ka ngwaga wa 1978, gape a nna mothusa mmueledi ka ngwaga wa 1980. O ne a tlhapiwa go nna mmueledi ka ngwaga wa 1992; mo nonofong eo,o ne a gakolola khudutlhamaga mme gape a tsenelela diphuthego.
Fa Mme Joy Phumaphi a ithola marapo kwa palamenteng ka Phatwe ngwaga wa 2003 go nna mothusi wa moeteledipele wa World Health Organization, Skelemani le ene a ithola marapo a gagwe a go nna mmueledi mme gape a ema e le motlhophiwa wa phuthego ya BDP candidate mo ditlhophong tse di neng di tshwarelelwa mo boemong jwa ga Mme Phumaphi jwa, Francistown botlhaba. Mo go ikopeleng setlilolo, Skelemani o ne a supa kwa a goletseng teng , a re se se ka mo thusa go emela lefelo la gagwe sentle kwa palamenteng . Skelemani o ne a fenya ditlhopho gape a tsaya setlilo sa bopalamente ka Ngwanatsele ngwaga wa 2003. Ngwaga o o latlelang , ka Ngwanatsele a tlhola borobabongwe,ngwaga wa 2004,o ne a tlhophiwa kwa palamenteng go nna tona wa merero ya tsa ga tautona le setshaba.
Skelemani o ne a sutlisetswa kwa maemong a go nna tona wa ditirelo tsa tshiamiso, moemedi wa molao, Sesole sa Botswana , Sepodisi, Tshenyetso setshaba gape le ya itsholelo, le tshireletso ka Ferikgong ngwga wa 2007. Fa Rre Ian Khama a tsaya stlilo sa botautona ka Moranang a tlhola ga nngwe ngwaga wa 2008, o ne a baya Skelemani go nna tona wa ditogamano le merero ya mafatshe a sele .
Skelemani o tsholetswe kwa motsaneng wa Mapoka. O nale stlankana sa boemo jo bo kwa godimo mo dithutong tsa molao go tsweng mmadikolong wa Botswana, Lesotho le Swaziland gape a berekele puso dingwaga di ka nna masome a boraro, fa a ne a simolola e le mosekasiki wa molao ka ngwaga wa 1973. Mo atlolosong maemo ya gagwe o ne a nna mosekasiki wa molao yo o motona ka ngwaga wa 1975, yo o eteletseng molao pele ka ngwaga wa 1978, gape a nna mothusa mmueledi ka ngwaga wa 1980. O ne a tlhapiwa go nna mmueledi ka ngwaga wa 1992; mo nonofong eo,o ne a gakolola khudutlhamaga mme gape a tsenelela diphuthego.
Fa Mme Joy Phumaphi a ithola marapo kwa palamenteng ka Phatwe ngwaga wa 2003 go nna mothusi wa moeteledipele wa World Health Organization, Skelemani le ene a ithola marapo a gagwe a go nna mmueledi mme gape a ema e le motlhophiwa wa phuthego ya BDP candidate mo ditlhophong tse di neng di tshwarelelwa mo boemong jwa ga Mme Phumaphi jwa, Francistown botlhaba. Mo go ikopeleng setlilolo, Skelemani o ne a supa kwa a goletseng teng , a re se se ka mo thusa go emela lefelo la gagwe sentle kwa palamenteng . Skelemani o ne a fenya ditlhopho gape a tsaya setlilo sa bopalamente ka Ngwanatsele ngwaga wa 2003. Ngwaga o o latlelang , ka Ngwanatsele a tlhola borobabongwe,ngwaga wa 2004,o ne a tlhophiwa kwa palamenteng go nna tona wa merero ya tsa ga tautona le setshaba.
Skelemani o ne a sutlisetswa kwa maemong a go nna tona wa ditirelo tsa tshiamiso, moemedi wa molao, Sesole sa Botswana , Sepodisi, Tshenyetso setshaba gape le ya itsholelo, le tshireletso ka Ferikgong ngwga wa 2007. Fa Rre Ian Khama a tsaya stlilo sa botautona ka Moranang a tlhola ga nngwe ngwaga wa 2008, o ne a baya Skelemani go nna tona wa ditogamano le merero ya mafatshe a sele .
This is an excerpt from the article Phandu Skelemani from the Wikipedia free encyclopedia. A list of authors is available at Wikipedia.


text:
Barulaganye Bolofete
(This page's format needs to be reviewed. You can help by editing it.)Template:Orphan
Template:Infobox football biography Barulaganye Bolofete (yo o tshotsweng ka ngwaga wa 1979 kgwedi ya Morule letsatsi ele la lesome le bobedi) ke motshameki wa kgwele ya dinao mo Botswana. O tshameka e le motshamekagare wa setlhopha sa TASC FC. O tshamekile metshameko e le mebedi ya setlhopha sa setshaba se segolwane sa Dipitse tsa naga fa gare ga ngwaga wa dikete tse pedi le bongwe le wa dikete tse pedi le bodedi.Motshameko wa lekgotla la kgwele ya dinao o o tlwaelesegileng ka leina la kgwele ya dinao o tshamekiwa ke ditlhopha tse pedi di na le batshameki ba le lesome le bongwe setlhopha. Morago ga dingwaga tse di dikete tse pedi le motso, motshameko oo wa kgwele ya dinao o ne o setse o tshamekiwa ke batshameki ba ba fetang didikadike tse makgolo a mabedi le masome a matlhano a batshameki mo mafatsheng a a fetang makgolo a mabedi,se se dira motshameko oo go nna motshameko o o itsegeng lefatshe ka bophara.
==
- Template:Nfteams
Template:PersondataTemplate:Botswana-footy-bio-stub
Template:Infobox football biography Barulaganye Bolofete (yo o tshotsweng ka ngwaga wa 1979 kgwedi ya Morule letsatsi ele la lesome le bobedi) ke motshameki wa kgwele ya dinao mo Botswana. O tshameka e le motshamekagare wa setlhopha sa TASC FC. O tshamekile metshameko e le mebedi ya setlhopha sa setshaba se segolwane sa Dipitse tsa naga fa gare ga ngwaga wa dikete tse pedi le bongwe le wa dikete tse pedi le bodedi.Motshameko wa lekgotla la kgwele ya dinao o o tlwaelesegileng ka leina la kgwele ya dinao o tshamekiwa ke ditlhopha tse pedi di na le batshameki ba le lesome le bongwe setlhopha. Morago ga dingwaga tse di dikete tse pedi le motso, motshameko oo wa kgwele ya dinao o ne o setse o tshamekiwa ke batshameki ba ba fetang didikadike tse makgolo a mabedi le masome a matlhano a batshameki mo mafatsheng a a fetang makgolo a mabedi,se se dira motshameko oo go nna motshameko o o itsegeng lefatshe ka bophara.
==
- Template:Nfteams
Template:PersondataTemplate:Botswana-footy-bio-stub
This is an excerpt from the article Barulaganye Bolofete from the Wikipedia free encyclopedia. A list of authors is available at Wikipedia.
Other languages


text:
Mpule Kwelagobe
Template:Infobox pageant titleholder Mpule Keneilwe Kwelagobe wa Gaborone, Botswana o ne a apesiwa korone ya Miss Universe ka Motsheganong ngwaga wa 1999 kwa Trinidad and Tobago. O sale a fiwa korone eo ka ngwaga wa 1999, Mpuleo sa tswa go tswewa tsia gape gape a tlhomphiwa go bo e le modiragatsi wa ditshwanelo tsa batho tsa botsogo tsa batho, bogolo jang mo ntweng ya gagwe ya mogare wa HIV/AIDS gape e le mmueledi wa banana le bomme go nna le thtu e e tseneletseng ya tsholo le diterelo tse dingwe.
This is an excerpt from the article Mpule Kwelagobe from the Wikipedia free encyclopedia. A list of authors is available at Wikipedia.


text:
RUTA BANA BA GAGO
Jesu Keresete—Re Tshwanetse go mo Gopola Jang?
Ka kgwedi ya Sedimonthole batho ba le bantsi ba bona ditshwantsho tsa ga Jesu e le lesea. O mo bojelong jwa diruiwa, lebokoso le legolo le mo go lone go tsenngwang bojang jo bo omileng jo bo jewang ke diphologolo. A mme re tshwanetse go gopola Jesu fela e le lesea?— * A re bue ka tsela e e botlhokwa thata e re ka mo gopolang ka yone. Re ka ithuta sengwe mo go yone ka se se diragetseng bosigo bongwe ka setlhopha sa badisa se se neng se le kwa nageng gaufi le Bethelehema.
Ka tshoganyetso fela moengele o ne a tlhaga fa pele ga badisa. O ba raya a re: “Lo tsaletswe Mmoloki gompieno, yo e leng Keresete Morena.” Gape moengele o ba bolelela gore ba tla fitlhela Jesu a “phuthetswe ka dihapo tsa matsela mme a letse mo bojelong jwa diruiwa.” Ka bonako morago ga foo, go tlhaga baengele ba bangwe mme ba simolola go “baka Modimo.”
Wena o ne o tla ikutlwa jang fa o ne o ka utlwa baengele ba baka Modimo?— Badisa bao ba ne ba itumetse! Ba re: “A re yeng go fitlha fela kwa Bethelehema mme re bone selo seno se se diragetseng.” Fa ba goroga koo, ba fitlhela “Marea mmogo le Josefa, le lesea le letse mo bojelong jwa diruiwa.”
Go ise go ye kae, ba bangwe le bone ba tla Bethelehema kwa Marea le Josefa ba leng gone. Fa badisa ba ba bolelela gore go diragetse eng, botlhe ba a gakgamala. A o itumeletse go itse dilo tseno tse di itumedisang ka Jesu?— Rotlhe ba re ratang Modimo re a di itumelela. Jaanong a re bone gore ke ka ntlha yang fa go tsholwa ga ga Jesu go dira gore batho ba itumele thata jaana. Gore re kgone go bona seo, re tlhoka go akanya ka nako ya pele ga fa Marea a nyalwa.
Ka letsatsi lengwe moengele mongwe yo o bidiwang Gabariele o etela Marea. O mo solofetsa gore o tla tshola lesea le le tla ‘nnang mogolo mme o tla bidiwa Morwa Mogodimodimo.’ Gabariele a re: ‘O tla busa e le kgosi mme bogosi jwa gagwe ga bo na go nna le bokhutlo.’
Marea o batla go itse gore seno se tla direga jang, ka gonne ga a ise a ko a nne le kamano epe le monna. Ka jalo, Gabariele o mo tlhalosetsa jaana: “Maatla a Mogodimodimo a tla go okama,” mme “se se tla tsalwang se tla bidiwa boitshepo, Morwa Modimo.” Go tsaya Morwa Modimo go tswa kwa legodimong le go tsenya botshelo jwa gagwe mo sebopelong sa ga Marea gore a gole a nne lesea—e ne e le kgakgamatso e kgolo!
A o kile wa bona ditshwantsho tse di bontshang “banna ba ba botlhale” ba bararo ba etetse lesea Jesu ba na le badisa?— Ka nako ya Keresemose go tlwaelegile gore batho ba bone ditshwantsho tse di ntseng jalo. Mme ditshwantsho tseo ga di bontshe boammaaruri. Tota “banna ba ba botlhale” bao e ne e le balepadinaledi, batho ba ba dirang dilo tse Modimo a sa di batleng. A re bone gore go diragetse eng fa ba goroga. Baebele ya re: “Ba tsena mo ntlong ba bona ngwana yo mmotlana a na le Marea mmaagwe.” Ka jalo, ka nako eo Jesu e ne e sa tlhole e le lesea le le mo bojelong jwa diphologolo; e ne e le ngwana a nna le Josefa le Marea mo ntlong!
Balepadinaledi ba ne ba itse jang gore Jesu o kae?— Ba ne ba kaelwa ke “naledi,” gore ba ye pele kwa go Kgosi Herode kwa Jerusalema, e seng kwa Bethelehema. Baebele ya re Herode o ne a batla Jesu gore a mmolaye. A ko o akanye ka gone. O akanya gore ke mang yo o dirileng gore se se neng se lebega e le naledi se kaele balepadinaledi go ya kwa go Herode?— E ne e se Modimo wa boammaaruri, Jehofa, mme e ne e le mmaba wa gagwe, Satane Diabolo!
Gompieno, Satane o leka go dira gore batho ba akanye gore Jesu ke lesea fela le le sa kgoneng go dira sepe. Mme moengele Gabariele o ne a raya Marea a re: ‘O tla busa e le kgosi mme bogosi jwa gagwe ga bo na go nna le bokhutlo.’ Gone jaanong Jesu o busa e le Kgosi kwa legodimong, mme o tla tloga a fedisa batho botlhe ba ba sa rateng Modimo. Ke sone se re tshwanetseng go se gopola ka Jesu, e bile re tshwanetse go bolelela ba bangwe ka sone.
Bala mo Baebeleng ya Gago
^ ser. 3 Fa o bala le ngwana, letshwao la thaladi le go gakolola gore o eme mme o mo kgothaletse go ntsha maikutlo a gagwe.


text:
Diofisi Tsa Makala Tsa Basupi ba ga Jehofa di a Kopanngwa
Fa e sale go tloga ka Lwetse 2012, tiro e e neng e dirwa kwa diofising tsa makala tsa Basupi ba ga Jehofa di feta 20 e ne ya simolola go dirwa kwa diofising tse dikgolwane tsa makala.
Gape go na le makala a mangwe a masha a a tlhomilweng kwa Serbia le Macedonia. Go na le mabaka a mabedi a konokono a go bo go dirilwe diphetogo tseno.
1. Thekenoloji e tlhofofaditse tiro
Mo dingwageng tsa bosheng, kgatelopele e e dirilweng mo thekenolojing ya tlhaeletsano le ya go gatisa e dirile gore go fokodiwe badiri kwa makaleng mangwe. E re ka jaanong go fokoditswe batho ba ba direlang kwa makaleng a magolwane, go ne ga nna le mafelo a bonno a a neng a tla dirisiwa ke batho ba bangwe ba ba neng ba bereka mo makaleng a mannye kwa dinageng tse dingwe.
Jaanong mo makaleng a a kopantsweng go na le Basupi ba le bantsi ba ba nang le maitemogelo ba ba tlhokomelang tiro ya go ruta Baebele. Ka sekai, tiro ya go rera kwa Costa Rica, El Salvador, Guatemala, Honduras, Nicaragua le Panama e tlhokometswe ke lekala la Mexico. Ka ntlha ya seo, diofisi tsa makala kwa dinageng tseo tse thataro di ile tsa tswalwa.
Basupi ba le 40 ba ba tswang mo makaleng ao a le marataro ba ne ba abelwa go direla kwa lekaleng la Mexico. Ba bangwe ba ka nna 95 ba ile ba sala kwa dinageng tsa gabone mme ba tsenela tirelo ya nako e e tletseng.
Ba bangwe ba ba mo dinageng tseo tse di kwa Amerika Bogare ba ne ba simolola go bereka mo diofising tsa thanolo tse di tlhokometsweng ke lekala la Mexico. Ka sekai, Basupi ba ka nna 20 kwa Panama ba ranolela dikgatiso tsa Baebele mo dipuong tse di buiwang kwa nageng eo. Kwa Guatemala, kwa go neng go na le ofisi ya lekala gone, Basupi ba bangwe ba le 16 ba ranolela dikgatiso mo dipuong tse nnè tse di buiwang kwa nageng eo. Ka jalo, go rulaganya dilo sesha kwa Amerika Bogare go dirile gore go fokodiwe palo ya batho ba le 300 ba ba kwa ofising ya lekala gore e nne 75.
2. Batho ba le bantsi ba kgona go dirisa nako e e oketsegileng ba rera
E re ka jaanong makala a kopantswe, badiredi ba ba nang le maitemogelo ba ba neng ba ntse ba direla kwa makaleng a mannye ba ka dirisa nako e ntsi mo tirong ya go rera dikgang tse di molemo.
Mokaulengwe mongwe mo Afrika, yo o neng a abelwa go ya go dira tiro ya go rera, o ne a re: “
Mo dikgweding tsa ntlha di le mmalwa, go fetola botshelo jwa me gore ke tlwaele maemo a masha e ne e le kgwetlho. Le fa go ntse jalo, go nna gone ka metlha mo bodireding go dirile gore ke itumele ke bo ke bone masego a mantsi. Gone jaanong ke ithuta Baebele le batho ba le 20 mme bangwe ba bone ba setse ba tla dipokanong tsa phuthego.”


text:
Go Thusa Setšhaba
Buka ya Dipolelo Tsa Baebele e Isiwa Kwa Sekolong
Buka Ya me Ya Dipolelo Tsa Baebele e thusa bana ba sekolo ba le diketekete ba ba buang Se-Pangasinan kwa Philippines. Jang?
Monna o Thibelwa go Ipolaya Kwa Sky Tower
Mosupi wa ga Jehofa yo o nang le dingwaga di le 80 o ne a thusa monna mongwe gore a se itatlhele kwa tlase go tswa kwa Sky Tower e e kwa New Zealand
Basupi ba ga Jehofa ba Ruta Magolegwa Baebele
Ke eng se Basupi ba ga Jehofa ba se dirang go thusa batho ba ba kwa dikgolegelong ba ba batlang go ithuta Baebele?
Batho ba le Bantsi ba Ithuta go Bala le go Kwala
Bala ka maitemogelo a batho ba ba mo lefatsheng lotlhe ba ba solegetsweng molemo ke ditlelase tsa go ithuta go bala le go kwala tse di tshwarwang ke Basupi ba ga Jehofa.
Ba Thusitswe Gore ba se Ipolaye
Dikgang tsa dilo tse di diregileng mo lefatsheng lotlhe di a gomotsa e bile di naya tsholofelo.
“Ruri lo Sekao!”
Morago ga morwalela le go gosomana ga mmu kwa Italy, setlhopha sa baithaopi se ne sa dira tiro ya namolo se tlosa seretse le matlakala.
Go Fetola Matshelo a Magolegwa
Basupi ba ga Jehofa ba kwa Spain ba ithuta Baebele le magolegwa a ka nna 600. Utlwa gore thuto ya Baebele e ne ya fetola botshelo jwa legolegwa lengwe jang gore bo nne botoka.
Basupi ba ga Jehofa ba Newa Setifikeiti sa go Sireletsa Tikologo
Madirelo a go gatisa a Basupi ba ga Jehofa kwa Mexico a ne a newa setifikeiti sa Clean Enterprise mo dingwageng di le supa ka go latelana.
Go Fenya Letlhoo ka Thuto ya Baebele
Basupi ba ga Jehofa ba dumela gore Modimo o leba merafe yotlhe ka tsela e e tshwanang.
Fa go Nna le Dikotsi Tsa Masetlapelo, Lorato lo re Tlhotlheletsa go Tsaya Kgato
Mo dinageng tse dintsi, Basupi ba ga Jehofa ba ile ba thusa ka dinako tsa mathata.


text:
Go Buisana le Bana ba Dingwaga Tsa Bolesome
Ditsela Tsa go Bona Boitumelo mo Lelapeng
Go Buisana le Bana ba Dingwaga Tsa Bolesome
“Go ne go le motlhofo go buisana le morwaake mme gone jaanong ka a le dingwaga di le 16, go thata gore nna kgotsa monna wa me re itse gore o akanya eng. O rata go nna a le esi mo kamoreng ya gagwe mme o bua le rona ka sewelo fela!”—MIRIAM, MEXICO.
“Ka nako nngwe, banake ba ne ba tlhoafaletse go utlwa sengwe le sengwe se ke se buang. Gompieno, e re ka ba le mo dingwageng tsa bolesome, ba akanya gore ga ke ba tlhaloganye.”—SCOTT, AUSTRALIA.
FA E le gore o godisa ngwana wa dingwaga tsa bolesome, gongwe le wena o mo boemong jo bo tshwanang le jo batsadi ba ba umakilweng fa godimo ba leng mo go jone. Mo nakong e e fetileng, go tshwanetse ga bo go ne go le motlhofo go buisana le ngwana wa gago. Jaanong go thata. Mmè mongwe wa kwa Italy yo o bidiwang Angela a re: “Fa morwaake a sa ntse a le monnye, o ne a tlhola a mpotsa dipotso tse di ganang go fela. Gone jaanong ke nna ke tshwanetseng go simolola motlotlo. Fa ke sa dire jalo, go ka nna ga feta malatsi a le mantsi re sa nne le motlotlo.”
Jaaka Angela, gongwe le wena o lemogile gore ngwana wa gago yo o neng a bua thata jaanong o fetogile motho yo o sa rateng go bua. Ka metlha fa o leka go bua le ene o araba fela se o mmotsang sone. Fa o botsa morwao gore “O tlhotse jang?” O araba jaana ka bokhutshwane “sentle.” Fa o botsa morwadio gore “go diregile eng kwa sekolong gompieno?” O araba jaana ka go ikgolola, “sepe.” Fa o ka leka go tsweledisa motlotlo ka gore, “a o raya gore ga go a diragala sepesepe?” jaanong o tla bo a didimalela ruri.
Ke boammaaruri gore bana bangwe ba dingwaga tsa bolesome ga ba na bothata jwa go bua. Le fa go ntse jalo, se ba se buang ga se se batsadi ba bone ba batlang go se utlwa. Mmè mongwe wa kwa Nigeria yo o bidiwang Edna o gakologelwa jaana: “Nako le nako fa ke ne ke kopa morwadiake go dira sengwe, o ne a tlwaetse go nthaya a re ‘ga ke batle.’” Ramón wa kwa Mexico o ne a lemoga sengwe se se tshwanang ka morwawe wa dingwaga tse 16. A re: “Re ngangisana letsatsi le letsatsi. Nako le nako fa ke mo kopa gore a dire sengwe, o ntsha diipato.”
Go ka betisa motsadi pelo fa a leka go buisana le ngwana wa dingwaga tsa bolesome yo o sa batleng go reetsa. Baebele e a dumela gore go na le “go kgoreletsega ga dithulaganyo kwa go se nang puo ya sephiri teng.” (Diane 15:22) Motsadi mongwe yo o godisang bana a le esi wa kwa Russia a re: “Fa ke sa itse gore morwaake o akanya eng, ke tenega mo e leng gore ke batla go mo omanya.” Ke eng fa puisano e nna thata mo nakong eno e go leng botlhokwa thata mo go yone gore basha le batsadi ba buisane?
Go Lemoga Dilo Tse di Kgoreletsang Puisano
Puisano e akaretsa dilo tse dintsi. Jesu o ne a re “molomo o bua . . . se se tletseng mo pelong.” (Luke 6:45) Ka jalo, puisano e e molemo e ka re thusa gore re ithute mo bathong ba bangwe le gore re tlhalose dilo dingwe ka rona. Go ka nna thata gore bana ba dingwaga tsa bolesome ba tlhalose tsela e ba ikutlwang ka yone le e ba akanyang ka yone. Ka ntlha ya gore fa ba gola, tota le ngwana yo o neng a bua thata ka tshoganyetso fela a ka nna a se ka a tlhola a bua mme a nne ditlhong. Bomankge ba re bana ba dingwaga tsa bolesome gantsi ba nna le boikutlo jwa gore mongwe le mongwe o etse tlhoko se ba se dirang le se ba se buang jaaka e kete ba mo seraleng se se nang le dipone. Go na le gore ba lebane le dipone tseo, re ka re, basha bano ba tlhopha go itswalela mo gareteneng, mo go rayang gore ba a itlhaola mme ga ba batle go buisana le batsadi ba bone.
Sengwe gape se se ka kgoreletsang puisano, ke fa mosha wa dingwaga tsa bolesome a batla go nna le kgololesego. Ga go na ka tsela e seno se ka tilwang ka yone—ngwana wa gago o a gola mme karolo nngwe ya go gola ga gagwe e akaretsa go itlhaloganya. Seno ga se reye gore ngwana wa gago o setse a siametse go nna a le nosi. Go na le moo, o go tlhoka go feta le fa e le leng pele. Mme kgang eno ya go batla go itirela ditshwetso e simolola dingwaga pele a gola. Fa ba ntse ba gola, basha ba le bantsi ba dingwaga tsa bolesome ba bona go le molemo gore ba itirele ditshwetso pele ba bolelela ba bangwe ka se ba se akanyang.
Gone ke boammaaruri gore basha ba dingwaga tsa bolesome ba ka bua ba gololesegile le balekane ba bone—e leng sengwe se mmè mongwe wa kwa Mexico e bong Jessica a neng a se lemoga. A re: “Fa morwadiake a ne a le monnye, ka dinako tsotlhe o ne a mpolelela mathata a gagwe. Jaanong o bolelela ditsala tsa gagwe.” Fa e le gore go ntse jalo le ka ngwana wa gago wa dingwaga tsa bolesome, o se ka wa swetsa ka gore ga a tlhole a batla thuso ya gago. Go farologana le seo, dipatlisiso di bontsha gore le fa bana ba dingwaga tsa bolesome ba sa amogele gore kgakololo ya batsadi ba bone e botlhokwa go feta ya ditsala tsa bone, tota ba e tsaya e ntse jalo. Le fa go ntse jalo, o ka tlhomamisa jang gore puisano e nna e le teng ka dinako tsotlhe?
Ditsela Tsa go Atlega—Go Fenya Dilo Tse di Kgoreletsang Puisano
Akanya o kgweetsa mo tseleng e telele e e tlhamaletseng. Fa o ntse o kgweetsa dikilometara di le dintsi, ga o kitla o tlhoka go laola setereberi sa koloi go le kalo. Mme ka tshoganyetso fela, tsela e nna matsoketsane. E le gore koloi ya gago e se ka ya tswa mo tseleng, o tshwanetse go laola setereberi sa koloi. Go ntse fela jalo le fa ngwana wa gago a tsena mo dingwageng tsa bolesome. Gongwe o ne o se na mathata a le kalo fa o ne o buisana le ene. Le fa go ntse jalo, gone jaanong botshelo jwa gagwe bo fetogile mme o tshwanetse go fetola tsela e o buisanang le ene ka yone. Ipotse dipotso tse di latelang.
▪ ‘Fa morwaake kgotsa morwadiake a batla go bua, a le nna ke ikemiseditse go buisana le ene?’ Baebele ya re: “Lefoko le le builweng ka nako e e le tshwanetseng le tshwana le diapole tsa gouta mo dilong tse di setilweng tsa selefera.” (Diane 25:11) Jaaka temana eno e bontsha, gantsi go botlhokwa gore o itse gore o tshwanetse go bua leng. Ka sekai: Molemi ga a kgone go dira gore nako ya thobo e tle ka bonako kgotsa go e busetsa morago. O tshwanetse go dira sotlhe se a ka se kgonang ka nako ya thobo. Gongwe go na le nako e e rileng e ngwana wa gago wa dingwaga tsa bolesome a ratang go bua ka yone. Dirisa nako eo go buisana le ene. Mmè mongwe yo o godisang bana a le esi wa kwa Australia e bong Frances a re: “Gantsi morwadiake o ne a tla mo kamoreng ya me bosigo, ka dinako tse dingwe a tla go dula ura e le nngwe. Ga ke rate go robala bosigo thata, ka jalo go ne go se motlhofo go itisa go fitlha ka nako eo, mme re ne re kgona go bua ka sengwe le sengwe.”
LEKA SENO: Fa ngwana wa gago wa dingwaga tsa bolesome a sa rate go bua, dira sengwe le ene—iphokise phefo le ene, tsamayang mmogo ka koloi, tshamekang mmogo kgotsa dirang tiro nngwe ya mo lelapeng mmogo. Gantsi dinako tseo di thusa bana ba dingwaga tsa bolesome go bua.
▪ ‘Fa a bua sengwe, a ke tlhaloganya e seng fela se a se buang mme le tsela e a ikutlwang ka yone?’ Jobe 12:11 ya re: “A tsebe ka boyone ga e leke mafoko jaaka magalapa a utlwa dijo?” Go feta le e leng pele, o tlhoka go ‘leka’ se morwao kgotsa morwadio a se buang. Gantsi bana ba dingwaga tsa bolesome ba na le go bua jaaka e kete se ba se buang ka dinako tsotlhe se boammaaruri. Ka sekai, morwao kgotsa morwadio a ka nna a re, “Ka dinako tsotlhe o ntshwara jaaka ngwana!” kgotsa “Ga o ke o ntheetsa!” Go na le gore o ganetsane le mafoko a a a dirisang a a jaaka “ka dinako tsotlhe” le “ga o ke o,” lemoga gore ngwana wa gago tota ga a reye gore go ntse jalo. Ka sekai, fa a re “ka dinako tsotlhe o ntshwara jaaka ngwana” o kaya gore “ke akanya gore ga o ntshepe,” mme fa a re “ga o ke o ntheetsa!” a ka tswa a raya gore “ke batla go go bolelela kafa ke ikutlwang ka gone.” Leka go tlhaloganya kafa a ikutlwang ka gone e seng fela se a se buang.
LEKA SENO: Fa ngwana wa gago wa dingwaga tsa bolesome a go latofatsa ka sengwe, o ka nna wa re: “Ke kgona go bona gore ga o a itumela mme ke batla go utlwa se o batlang go mpolelela sone. Mpolelele gore ke eng fa o akanya gore ke go tshwara jaaka ngwana.” Mme morago, mo reetse ntle le go mo tsena ganong.
▪ ‘A ke dira gore go nne thata gore ngwanake a buisane le nna ka go leka go mo pateletsa go bua?’ Baebele ya re: “Peo ya leungo la tshiamo e jalwa mo maemong a a kagiso e jalelwa ba ba dirang kagiso.” (Jakobe 3:18) Ka se o se buang le ka ditiro tsa gago, dira gore go nne le ‘maemo a kagiso’ e le gore ngwana wa gago a ka ikutlwa a gololesegile go bua. Gakologelwa gore ke wena mothusi wa ngwana wa gago. Ka jalo, fa lo bua ka kgang nngwe, o se ka wa bua jaaka e kete o mosekisi wa kwa kgotlatshekelo yo o lekang go sekaseka bosupi jwa se motho a se buang ka go mo botsakaka dipotso. Rre mongwe wa kwa Korea yo o bidiwang Ahn a re: “Motsadi yo o botlhale ga a bue mafoko a a jaaka, ‘o tla gola leng?’ kgotsa ‘ke go boleletse makgetlo a le kae?’ Fa ke sena go bua mafoko ao makgetlo a le mantsi, ke ne ka lemoga gore basimanyana ba me ba ne ba sa rate e seng fela tsela e ke neng ke bua le bone ka yone mme gape le se ke neng ke se bua.”
LEKA SENO: Fa ngwana wa gago a sa batle go go araba, leka mokgwa o mongwe. Ka sekai, go na le gore o botse morwadio gore o tlhotse jang, mmolelele gore wena o tlhotse jang mme o bone gore o itshwara jang. Kgotsa fa o batla go lemoga gore ngwana wa gago o akanya eng ka kgang nngwe, mmotse dipotso tse di sa mo lebanang. Mmotse gore tsala ya gagwe e akanya eng ka kgang eo. Mme morago ga moo, mmotse gore o ne a ka mo naya kgakololo efe.
Ga go thata go buisana le bana ba dingwaga tsa bolesome. Fa go tlhokega, fetola tsela e o buisanang le bone ka yone. Buisana le batsadi bangwe ba ba atlegileng mo kgannyeng eno. (Diane 11:14) Fa o buisana le morwao kgotsa morwadio “nna bonako go utlwa, bonya go bua, bonya go shakgala.” (Jakobe 1:19) Mo godimo ga moo, o se ka wa itlhoboga fa o ntse o leka go godisetsa bana ba gago “mo kotlhaong le mo taolong ya mogopolo ya ga Jehofa.”—Baefeso 6:4.
IPOTSE JAANA . . .
▪ Ke lemogile diphetogo dife mo ngwaneng wa me fa e sa le a tshwara dingwaga tsa bolesome?
▪ Nka tokafatsa jang tsela e ke buisanang le ene ka yone?
[Box on page 12]
Dikakantsho Tse di Tswang Kwa Batsading
“Morwaake o bua a gololesegile fa re na le batho ba bangwe. Ka jalo, fa re le babedi fela, ke tsweletsa pele kgang e re neng re bua ka yone fa re ne re na le batho ba bangwe.”—ANGELA, ITALY.
“Re lemogile gore gantsi bana ba rona ba kgona go bua le rona fa re simolola ka go ba akgolela sengwe se se molemo se ba se dirileng le go ba bolelela kafa re ba ratang ka gone.”—DONIZETE, BRAZIL.
“Ke ne ke bua le bagolo ba ba neng ba godisitswe ka melao ya Baebele mme ke ne ke ba botsa kafa ba neng ba ikutlwa ka gone fa ba ne ba le basha le kafa batsadi ba bone ba neng ba ba thusa ka gone. Seo se ne se nthusa thata.”—DAWN, BRITAIN.


text:
TORA YA TEBELO (MAKASINE O O ITHUTIWANG) LWETSE 2014
Makasine ono o na le ditlhogo tsa thuto tse di tla ithutiwang ka Diphalane 27 go ya go Ngwanatsele 30, 2014.
A o A ‘Kgaratlha’?
O ka go dira jang ka tsela e e siameng?
A o Tlhatswegile Pelo Gore o mo Boammaaruring? Ka Ntlha Yang?
Setlhogo seno se tla tlotla ka mangwe a mabaka a go bo batho ba le bantsi ba dumela gore Basupi ba ga Jehofa ba mo boammaaruring. Gape re tla tlotla ka mabaka a go bo Basupi ka bobone ba tlhatswegile pelo gore ba mo boammaaruring.
Direla Modimo ka Boikanyegi Le fa Go na Le “Dipitlagano di le Dintsi”
Mongwe le mongwe o lebana le dipitlagano ka ntlha ya go tshela mo lefatsheng la ga Satane. Dingwe tsa ditsela tse Satane a tlhaselang ka tsone ke dife? Re ka di ipaakanyetsa jang?
Batsadi
—Nnang Badisa ba Bana ba Lona
Batsadi ba na le boikarabelo jwa go godisetsa bana ba bone “mo kotlhaong le mo taolong ya mogopolo ya ga Jehofa.” (Baefeso 6:4) Setlhogo seno se tlotla ka ditsela tse tharo tse batsadi ba ka di dirisang go disa bana ba bone le go ba thusa go rata Jehofa.
Dipotso Tse di Tswang Kwa Babading
A mafoko a ga Dafide a a mo go Pesalema 37:
Loso lo Tla Nyelediwa, e le Mmaba wa Bofelo
Loso le dilo tsotlhe tse di felelang ka lone di baka pogo e e botlhoko. Ke ka ntlha yang fa batho ba swa? “Loso lo tla nyelediwa, e le mmaba wa bofelo” leng? (1 Bakorintha 15:
Gopolang Ba ba Mo Tirelong ya Nako e e Tletseng
Baobamedi ba le bantsi ba ga Jehofa ba dira ka natla mo tirelong ya nako e e tletseng. Re ka dirang go gopola ‘tiro ya bone ya go nna le tumelo’ le “ya lorato”?


text:
Kgosi Gorewang Kgamane
Template:Orphan Template:Unreferenced
Template:Contradict-other Gorewang Kgamane e ne e le kgosi ya Bamangwato go tsweng ngwaga wa 1925 go fitlhelela ngwaga wa 1931 fa a tlhokafala. Morago ga go latlhegelwa ke kgosi Gorewang Kgamane, bogosi bo ne jwa neelwa lelwapa la ga-abo Khama. Ntsalagwe Gorewang Kgamane, yo e leng Sediegeng Kgamane, o ne a nama e le kgosi a tshwareletse morwa Seretse Khama yo eleng Ian Khama bogosi.
Template:Contradict-other Gorewang Kgamane e ne e le kgosi ya Bamangwato go tsweng ngwaga wa 1925 go fitlhelela ngwaga wa 1931 fa a tlhokafala. Morago ga go latlhegelwa ke kgosi Gorewang Kgamane, bogosi bo ne jwa neelwa lelwapa la ga-abo Khama. Ntsalagwe Gorewang Kgamane, yo e leng Sediegeng Kgamane, o ne a nama e le kgosi a tshwareletse morwa Seretse Khama yo eleng Ian Khama bogosi.
This is an excerpt from the article Kgosi Gorewang Kgamane from the Wikipedia free encyclopedia. A list of authors is available at Wikipedia.
Other languages


text:
Tshane
(This page's format needs to be reviewed. You can help by editing it.)
Tshane ke motsana oo mo kgaolwaneng ya Kgalagadi ya mo Botswana. O kwa sekakeng sa Kalahari , mme o direlwa ke ba lephata la boemelo jwa difofane ya mo gae ya Tshane . Motsana o o nale sekolo se se botlana mme palo ya batho e ne e le makgolo a a robabobedi,masome a matlhano le borobabobedi ka ngwaga wa 2001 mo palo batho.Go dikologa Tshane go nale metsana ya Lehututu, Hukuntsi le Lokwabe.Mme kwa go nang le batho ba le bantsi ke kwa Lehututu go nale dikolo tse di botlana tse pedi, se segolwane le sa tiro tsa diatla sa Matcheng. Bajanala ka bontsi ba etela motsana wa Lehututu go robala le itloso bodutu ka go bane go nale ntlo e go gorogelang baeng le lefelo la itloso bodutu bosigo..
Tshane ke motsana oo mo kgaolwaneng ya Kgalagadi ya mo Botswana. O kwa sekakeng sa Kalahari , mme o direlwa ke ba lephata la boemelo jwa difofane ya mo gae ya Tshane . Motsana o o nale sekolo se se botlana mme palo ya batho e ne e le makgolo a a robabobedi,masome a matlhano le borobabobedi ka ngwaga wa 2001 mo palo batho.Go dikologa Tshane go nale metsana ya Lehututu, Hukuntsi le Lokwabe.Mme kwa go nang le batho ba le bantsi ke kwa Lehututu go nale dikolo tse di botlana tse pedi, se segolwane le sa tiro tsa diatla sa Matcheng. Bajanala ka bontsi ba etela motsana wa Lehututu go robala le itloso bodutu ka go bane go nale ntlo e go gorogelang baeng le lefelo la itloso bodutu bosigo..
This is an excerpt from the article Tshane from the Wikipedia free encyclopedia. A list of authors is available at Wikipedia.


text:
SETLHOGO SA KA FA NTLE | GORENG BATHO BA BA MOLEMO BA DIRAGALELWA KE DILO TSE DI BOSULA?
Dilo Tse di Bosula di Tletsetletse!
Smita, * mosadi wa dingwaga di le 35, wa kwa Dhaka, kwa Bangladesh, o ne a itsege e le motho yo o ratang batho e bile a ba kgatlhegela. Batho ba ne ba mo itse e le mosadi yo o dirang ka natla le yo o itumetseng yo o neng a batla go thusa batho ba bangwe gore ba itse se a se ithutileng ka Modimo. A bo lelapa la gagwe le ditsala ba ne ba gamaregile jang ne fa Smita a tshwaediwa ke bolwetse jo bo neng jwa mmolaya mo lobakeng lo lo ka fa tlase ga beke!
James le mosadi wa gagwe ba e leng banyalani ba basha ba ba leng mo dingwageng tsa bo30, le bone ba ne ba rata le go kgatlhegela batho fela jaaka Smita. Nako nngwe ka dikgakologo, ba ne ba ya go etela ditsala tsa bone kwa West Coast kwa United States. Ga ba a ka ba tlhola ba boela kwa legaeng la bone kwa New York. Fa ba le koo, ba ne ba amega mo kotsing e e masisi ya sejanaga, ba tlogela ba losika le badirimmogo le bone ba le mo khutsafalong e e seng kana ka sepe.
Ga o tlhoke go leba kgakala go bona gore bosula le pogo di tletsetletse gompieno. Dintwa di bolaya batho ba ba se nang molato le masole. Bokebekwa le thubakanyo di ama batho ba ba se nang molato. Batho botlhe ba amiwa ke dikotsi tse di masisi le malwetse a a golafatsang, go sa kgathalasege gore ba na le dingwaga di le kae kgotsa gore boemo jwa bone ke bofe mo botshelong. Masetlapelo a tlholego a ganyaola ditšhaba a sa tlhophe. Go tlhaolana mmogo le tshiamololo di aname. Gongwe le wena o kile wa amiwa ke nngwe ya tsone.
Ke ga tlholego fela go botsa dipotso tse di jaaka tseno:
Goreng batho ba ba siameng ba diragalelwa ke dilo tse di bosula?
A Modimo o tshwanetse go pegwa molato ka ntlha ya dilo tseno?
A masetlapelo a itiragalela fela kgotsa a bakwa ke batho?
A gongwe Karma, e leng tumelo ya gore motho o boga ka ntlha ya dilo tse a di dirileng mo nakong e e fetileng, ke yone e e bakang pogo?
Fa e le gore go na le Modimo Mothatayotlhe, goreng a sa sireletse batho ba ba siameng mo dikotsing?
A re tla ke re tshele go se na boikepo le go boga?
Gore re kgone go araba dipotso tseo, re tshwanetse go tlhaloganya dikarabo tsa dipotso tseno tse pedi tsa konokono: Goreng go diragala dilo tse di bosula mme ke eng se Modimo a tla se dirang?
^ ser. 3 Maina a fetotswe.


text:
Baebele ya Reng ka go Nyalana ga Batho ba Ditso Tse di Farologaneng?
Karabo ya Baebele
Modimo o amogela lenyalo la monna le mosadi ba ba tswang mo ditsong tse di farologaneng ka gonne mo go ene ditso tsotlhe di a lekana. Baebele ya re: “Modimo o tshwara batho botlhe ka go lekana . . . , go sa kgathalesege gore ke ba lotso lofe.”—Ditiro 10:34, 35, Good News Translation.
Ela tlhoko mengwe ya melaometheo ya Baebele e e amanang le lenyalo le gore ditso di a lekana.
Ditso tsotlhe di tswa mo motsweding o le mongwe
Batho botlhe ba tswa mo mothong wa ntlha e bong Adame le mosadi wa gagwe, Efa, yo Baebele e mmitsang “mmabatshedi botlhe.” (Genesise 3:20) Ka ntlha ya seno Baebele ya re ka Modimo: “O dirile setšhaba sengwe le sengwe sa batho go tswa mo mothong a le mongwe.” (Ditiro 17:26) Go sa kgathalesege gore ke ba lotso lofe, batho botlhe ke karolo ya lelapa le le lengwe fela. Mme go tweng fa e le gore go tlhaolwa ka ditso kgotsa ka maemo go tlwaelegile thata kwa o nnang gone?
Batho ba ba botlhale ba a ‘gakololana’
Le fa Modimo a amogela lenyalo la batho ba ditso tse di farologaneng, ga se batho botlhe ba ba dumalanang le seno. (Isaia 55:8, 9) Fa o akanyetsa go nyalana le motho wa lotso lo sele, wena le motho yo e tla nnang molekane wa gago lo tshwanetse go tlotla ka dintlha tse di latelang:
Lo tla lebana jang le dikgatelelo tse di ka bakiwang ke batho ba lefelo la lona kgotsa ba lelapa?
Lo tla thusa bana ba lona jang gore ba fenye tlhaolele?
Go ‘gakololana’ ka tsela eno go tla lo thusa gore lenyalo la lona le atlege.—Diane 13:10; 21:5.


text:
Ditsela Tsa go Bona Boitumelo mo Lelapeng
Go Rarabolola Dikgotlhang
Monna a re: “Fa nna le Sarah * re sena go nyalana re ne ra ya go nna le ba lelapa la gaetsho. Letsatsi lengwe, kgarebe ya ga nnake e ne ya nkopa gore ke mo ise gae ka koloi ya rona. Ke ne ka dumela mme ka tsamaya le morwaake yo mmotlana. Mme fa ke boa, ke ne ka fitlhela Sarah a galefile thata. Re ne ra simolola go omana, mme o ne a ntatofatsa ka gore ke rata basadi, a bua jalo fa pele ga ba lelapa la gaetsho. Ke ne ka galefa mme ka simolola go bua dilo tse di neng tsa mo galefisa le go feta.”
Mosadi a re: “Morwaarona o ne a lwala fela thata mme ka nako eo re ne re na le mathata a madi. Ka jalo, fa Fernando a ne a tsaya koloi a bo a tsamaya le kgarebe ya ga monnawe le morwaarona, ke ne ke utlwisitswe botlhoko ke dilo di le mmalwa. Fa a goroga, ke ne ka mmolelela kafa ke ikutlwang ka teng. Re ile ra omana thata le go bitsana ka maina a a sotlang. Morago ga moo ke ne ke utlwile botlhoko thata.”
FA BANYALANI ba omana, a seo se bolela gore ga ba tlhole ba ratana? Nnyaa! Fernando le Sarah, ba ba umakilweng fa godimo, ba ratana thata. Le fa go ntse jalo, tota le mo manyalong a a atlegileng, go nna le dikgotlhang ka dinako tse dingwe.
Ke ka ntlha yang fa go nna le dikgotlhang, mme o ka dirang gore di se ka tsa senya lenyalo la gago? E re ka lenyalo le simolotswe ke Modimo, go a utlwala go sekaseka gore Lefoko la gagwe, Baebele, la reng ka kgang eno.—Genesise 2:21,22; 2 Timotheo 3:16,17.
Go Tlhaloganya Mathata
Banyalani ba le bantsi ba batla go tshwarana ka tsela e e pelonomi le e e lorato. Le fa go ntse jalo, Baebele e bua boammaaruri fa e re: “Botlhe ba leofile e bile ba tlhaela kgalalelo ya Modimo.” (Baroma 3:23) Ka jalo, fa go nna le dikgotlhang go ka nna thata go itshwara. Mme fa go nna le komano, bangwe ba ka go fitlhela go le thata go tila mekgwa e e sa siamang, e e jaaka go goa le go dirisa puo e e sotlang. (Baroma 7:21; Baefeso 4:31) Ke dilo dife tse dingwe tse di ka bakang bothata?
Gantsi banna le basadi ba bua ka ditsela tse di sa tshwaneng. Michiko a re: “Fa re sena go nyalana, ke ne ka lemoga gore re na le mekgwa e e sa tshwaneng ya go bua. Ga ke rate go tlotla fela ka se se diragetseng mme gape ke rata go tlotla le gore goreng se diregile le gore se diregile jang. Go bonala monna wa me ene a kgatlhegela go itse fela gore kgang e feletse jang.”
Ga se Michiko fela yo o nang le bothata joo. Mo manyalong a le mantsi, molekane yo mongwe a ka batla gore go buiwe ka botlalo ka kganetsano e e leng teng, fa yo mongwe ene a sa rate kganetsano mme a bona go le molemo gore go se ka ga buiwa gotlhelele ka kgang eo. Ka dinako tse dingwe fa molekane yo mongwe a nnela go tlotla ka kgang eo, seo se dira gore yo mongwe a leke thata gore go se ka ga buiwa ka yone. A mokgwa ono o setse o le teng mo lenyalong la gago? A ka metlha go lebega yo mongwe a batla gore go buiwe ka botlalo ka kgang fa yo mongwe ene a sa batle gore go buiwe ka yone gotlhelele?
Ntlha e nngwe gape e re tlhokang go e akanyetsa ke ya gore tsela e motho a godisitsweng ka yone e ka tlhotlheletsa tsela e a lebang puisano mo lenyalong ka yone. Justin, yo o nang le dingwaga di le tlhano a nyetse a re: “Ke goletse mo lelapeng la batho ba ba sa bueng thata mme ke fitlhela go le boima go bolelela ba bangwe kafa ke ikutlwang ka teng. Seno se betisa mosadi wa me pelo. Ba lelapa la gagwe ke batho ba ba kgonang go tlhalosa maikutlo a bone fela thata mme le ene ga a na bothata go mpolelela kafa a ikutlwang ka gone.”
Ke ka Ntlha Yang fa re Tshwanetse go Leka go Rarabolola Mathata?
Babatlisisi ba lemogile gore selo sa botlhokwa se se bontshang gore a lenyalo e tla nna le le itumetseng, ga se gore banyalani ba bolelelana ga kae gore ba a ratana. Go nna le kamano e e molemo ya tlhakanelodikobo le go nna le madi a mantsi le tsone ga se dilo tsa botlhokwa. Go na le moo, selo sa botlhokwa se se bontshang gore lenyalo le tla atlega ke fa monna le mosadi ba kgona go rarabolola dikgotlhang dipe fela tse di nnang teng.
Mo godimo ga moo, Jesu o ne a re fa batho ba nyalana, ga ba kopanngwe ke motho go na le moo ba kopanngwa ke Modimo. (Mathaio 19:4-6) Ka jalo, lenyalo le le molemo le tlotla Modimo. Kafa letlhakoreng le lengwe, fa monna a sa bontshe mosadi wa gagwe lorato le go mo akanyetsa, Jehofa Modimo a ka nna a se ka a araba dithapelo tsa gagwe. (1 Petere 3:7) Fa mosadi a sa tlotle monna wa gagwe, totatota o tlontlolola Jehofa yo o tlhomileng monna go nna tlhogo ya lelapa.—1 Bakorintha 11:3.
Ditsela Tsa go Atlega—Tila go Bua ka Tsela E e Sa Siamang
Go sa kgathalesege gore o tlwaetse go bua jang kana gore o godisitswe jang, go na le ditsela dingwe tse di sa siamang tsa go bua tse di tshwanetseng go tilwa fa e le gore o batla go dirisa melaometheo ya Baebele le go rarabolola dikgotlhang ka tsela e e molemo. Ipotse dipotso tse di latelang:
‘A ke lwantsha keletso ya go batla go ipusolosetsa?’
Seane se se botlhale sa re: “Go tamola nko go ntsha madi, go tlhotlheletsa bogale gone go tlisa komano.” (Diane 30:33) Seo se bolela eng? Akanya ka sekai seno. Se se simologang e le go nna le maikutlo a a sa tshwaneng malebana le kafa madi a ka dirisiwang ka teng mo lelapeng (“re tshwanetse go laola tsela e re dirisang karata ya sekoloto ka yone”) ka bonako fela se ka fetoga go tshwaana diphoso (“ga o na maikarabelo”). Ke boammaaruri gore fa molekane wa gago a “go tamola nko” ka go go tshwaya diphoso, o ka nna wa ikutlwa o batla go ipusolosetsa ka go mo “tamola” le wena. Le fa go ntse jalo, go ipusolosetsa go tsosa bogale e bile go oketsa dikomano.
Mokwadi wa Baebele e bong Jakobe o ne a tlhagisa jaana: “Bonang! Abo go tlhokega molelo o monnye jang ne go tlhosetsa sekgwa se segolo thata ka molelo! Ebu, loleme ke molelo.” (Jakobe 3:5, 6) Fa banyalani ba sa laole maleme a bone, dikganetsano tse dinnye di ka gola go nna dikgotlhang tse di sa laolesegeng. Mme lorato ga lo gole mo manyalong a gangwe le gape go nnang le dikganetsano tse di ntseng jalo mo go one.
Go na le gore o ipusolosetse, a o ka etsa Jesu yo e rileng a gobololwa “a se ka a gobolola le ene”? (1 Petere 2:23) Tsela e e bonako ya go tima bogale mo kganetsanong ke go amogela tsela e molekane wa gago a lebang dilo ka yone le go kopa maitshwarelo ka se se phoso se o se buileng.
LEKA SENO: Mo nakong e e tlang fa go nna le kganetsano, ipotse jaana: ‘Ke tla latlhegelwa ke eng fa nka tlotla maikutlo a molekane wa me? Ke dirile eng go baka kganetsano eno? Ke eng se se nthibelang go kopa maitshwarelo ka phoso e ke e dirileng?
‘A ke itlhokomolosa maikutlo a molekane wa me kgotsa ke a nyatsa?’
Lefoko la Modimo le laela jaana: “Nnang le mogopolo o o tshwanang lotlhe, lo bontshe go utlwela ba bangwe botlhoko.” (1 Petere 3:8) Akanya ka mabaka a mabedi a a ka nnang a dira gore o palelwe ke go dirisa kgakololo eno. Lebaka lengwe ke gore o ka tswa o sa itse gore molekane wa gago o akanya eng kgotsa gore o ikutlwa jang. Ka sekai, fa molekane wa gago a tshwenyegile thata ka kgang nngwe go feta wena, o ka nna wa re, “O feteletsa dilo.” Gongwe maikaelelo a gago ke go thusa molekane wa gago go bona dilo ka tsela e di leng ka yone. Le fa go ntse jalo, batho ba le bantsi ba kgopisiwa ke dikakgelo tse di ntseng jalo. Banna le basadi ba tlhoka go itse gore batho ba ba ba ratang ba a ba tlhaloganya le go ba utlwela botlhoko.
Go ikgogomosa ka tsela e e feteletseng le gone go ka dira gore motho a nyatse maikutlo a molekane wa gagwe. Motho yo o ikgodisang o leka go ipaya kwa godimo ka go nna a nyatsa batho ba bangwe. A ka dira seno ka go bitsa ba bangwe ka maina a a sotlang kgotsa ka go ba tshwantsha le ba bangwe ka tsela e e sa siamang. Akanya ka sekai sa Bafarasai le bakwadi ba motlha wa ga Jesu. Fa mongwe—tota le fa e ne e le Mofarasai—a ne a akanya ka tsela e e farologaneng le ya banna bano ba ba boikgogomoso, ba ne ba mmitsa ka maina a a sa siamang le go dirisa puo ya lenyatso. (Johane 7:45-52) Jesu o ne a farologane le bone. O ne a utlwela batho botlhoko fa ba ne ba mo kopa gore a ba thuse.—Mathaio 20:29-34; Mareko 5:25-34.
Akanya kafa o itshwarang ka gone fa molekane wa gago a go bolelela kafa a ikutlwang ka teng. A tsela e o buang ka yone, segalo sa lentswe la gago le tebego ya sefatlhego sa gago di bontsha gore o mo utlwela botlhoko? Kgotsa a o itlhaganelela go itlhokomolosa maikutlo a molekane wa gago?
LEKA SENO: Mo dibekeng tse di latelang, ela tlhoko tsela e o buang le molekane wa gago ka yone. Fa o mo itlhokomolosa kgotsa o bua sengwe se se bontshang lonyatso, kopa maitshwarelo ka yone nako eo.
‘A ka dinako dingwe ke akanya gore molekane wa me o na le maitlhomo a bopelotshetlha?’
“A Jobe o boifa Modimo lefela? A wena ka bowena ga wa tlhoma legora go mo dikologa le go dikologa ntlo ya gagwe le go dikologa sengwe le sengwe se a nang le sone gotlhe fela?” (Jobe 1:9, 10) Mafoko ano a bontsha gore Satane o ne a belaela lebaka la go bo Jobe a ne a direla Modimo.
Fa banyalani ba se kelotlhoko ba ka nna ba dira se se tshwanang. Ka sekai, fa molekane wa gago a go direla sengwe se se molemo, a o ipotsa gore ke eng se a batlang o mo direla sone kgotsa gore o go fitlhela eng? Fa molekane wa gago a dira phoso, a o tsaya seo e le sesupo sa gore o bogagapa le gore ga a amege ka wena? A ka yone nako eo o gopola diphoso tse di tshwanang le eno tse a di dirileng mo nakong e e fetileng mme o bo o ipolelela gore ga o na go mo itshwarela phoso e a fetsang go e dira?
LEKA SENO: Dira lenaane la dilo tse di molemo tse molekane wa gago a go diretseng tsone le maitlhomo a a molemo a a ka tswang a mo tlhotlheleditse go di dira.
Moaposetoloi Paulo o ne a kwala jaana: “Lorato . . . ga lo nnele go gopola kutlwisobotlhoko.” (1 Bakorintha 13:4, 5) Lorato lwa mmatota lo a itse gore ga re a itekanela e bile re dira diphoso. E bile ga lo nnele go gopola kutlwisobotlhoko. Gape Paulo o ne a bolela gore lorato “lo dumela dilo tsotlhe.” (1 Bakorintha 13:7) Ga se gore mofuta ono wa lorato o dira gore batho ba dumele sengwe le sengwe se ba se bolelelwang, go na le moo o iketleeleditse go ikanya. Ga lo belaele. Mofuta wa lorato o Baebele o re kgothaletsang go nna le one o iketleeleditse go itshwarela le go akanya dilo tse di molemo ka batho ba bangwe. (Pesalema 86:5; Baefeso 4:32) Fa banyalani ba bontshana lorato lwa mofuta ono, ba tla nna le lenyalo le le itumetseng.
IPOTSE JAANA . . .
- Banyalani ba ba umakilweng kwa tshimologong ya setlhogo seno ba dirile diphoso dife?
- Nka tila jang go dira diphoso tse di tshwanang le tseno mo lenyalong la me?
- Ke dintlha dife tse di umakilweng mo setlhogong seno tse ke tlhokang go tokafatsa mo go tsone?
^ ser. 3 Maina a fetotswe.